Belakoren Alemaniako biraren egunerokoaren lehen atala: Bremen\nAlemaniako bira (I)\nBelako, Bremenen: momiak, 'kartoffel' & reggae music\nMungiako laukoteak bertatik bertara kontatuko dizkigu Bremen, Berlin eta Hanburgora eramango dituen biraren nondik norakoak.\nBelakokoek biraren nondik norakoak kontatuko dituzte eitb.eus-en\nBelako: 'Ondo pasatu ezean, ez luke zentzurik izango'\n2016ko uztailak 14. Bremen.\nBezperako bidaiatik errekuperatzen eta egokitzen ari ginela, gosari oparoa hartu ahal izan genuen Radisson Bluen. Harrigarria da Breminale doako jaialdia izanik halako hoteltzarrean ostatu eman izana; beraz, aprobetxatu egin genuen, batek daki Berlin eta Hanburgon zer aurkituko dugun eta.\nGoizean, St. Petri Dom katedrala eta bertako beirate, mosaiko eta organo ikaragarriak bisitatu genituen, baita momien museo txiki bat ere (denetarik zegoen, XVII. mendearen osteko noble zein laborariak).\nEdinburgon egin genuen bezala, antzinako gauzen denda bat aurkitu genuen, erlikia batzuk hartzeko (Bremengo giltza, Bremengo musikariak?). Schnoor ingurua, hiri zaharra, kalexkaz beterik dago, eta hamaika txoko eder daude.\nKartoffel gosez, itsasadarretik gertu dagoen toki batean bazkaltzen eseri, eta musikari jardunari ekin genion behingoz: tresnak hartu, eta jaialdira. Euri ari zuen, gogoz aritu ere, baina lasai: Gryffindorren koloreak dituen zirku karpa baten babesean jo genuen (quidditcheko munduko txapelketa ematen zuen) eta gure kamerinoak funanbulu on batzuena zirudien.\nAtertu egin zuen azkenean, baina karpak bete-beterik jarraitzen zuen, eta agertokira igo eta horren gustuko dugun hori egin genuen, ordubetez. Denetarik zegoen publikoan, adin eta estilo guztietakoak; lehen lerrokoak geldirik, eta mugimendu handiagoa atzealdea. Denek ematen zuten bertakoak, ?beste bat? eskatuta nongoak diren nabarmen utzi zuten gutxi batzuek izan ezik (kar-kar). Besarkada handi bat beraientzat; gero ez genituen ikusi, eta ez dakigu nortzuk ziren. Handiak! Jatorrak, benetan!\nJo ondoren, bai publikoari bai Emma eta Kristine Cervantes Institutuko kideei hau posible egitearren ?dankë? hamaika aldiz esan eta gero, afari oparoa egin genuen (zer ondo hartu gaituzten, benetan), eta bueltatxo bat eman genuen bertatik. Gakoa izan zen Breminaleko teknikariei zerbait hartzeko rocka eta reggaea jartzen duten lokalak gomendatzeko eskatzea.\nRòmes St. kale ingurura bidali gintuzten, eta Rum Bumpers eta Heartbreak Hotel izeneko pubetara joan ginen. Taberna guztiak nahiko autentikoak dira, 50eko eta 60ko hamarkadetako rock-and-rolla, bluesa, Gang of Four eta 80ko hamarkadako beste talde batzuk? Kutsu modernoena zuenean bukatu genuen, baina reggae kantu onak entzuten; hori zen behar genuena, hain zuzen ere.\nLuze jo zuen, eta ihes egin behar izan genuen azkenerako, ?hot dog? batzuk hartzeko boxetan geldialdia egin ostean, noski. Maldan gora egin zaigu gosari loriatsua hartu eta trena hartzeko zortzietan esnatzea, baina Berlinera goaz. Ezin gara pozago egon!\nJarraituko dugu Alemaniako gure gorabeheren berri ematen.


Irekia Eusko Jaurlaritza - Gobierno Vasco :: Eusko Jaurlaritzak 68.000 euroko diru-laguntza onartu du UEMA Udalerri Euskaldunen Mankomunitatearentzat, adostutako lau proiektu babesteko (Gobernu Bilera 2018-11-20)\nEusko Jaurlaritzak 68.000 euroko diru…\nHezkuntza proiektu bat, hiru ikerketa-lerro, gazteentzako udalekuak eta komunikazio kanpaina bat diruz lagunduko dira\nEusko Jaurlaritzako Gobernu Batzordeak 68.000 euroko diru-laguntza zuzena onartu du, bere gaurko saioan, UEMArentzat (Udalerri Euskaldunen Mankomunitatea). Laguntza honen bitartez euskararen inguruko UEMAren jarduera babestuko da eta Mankomunitate honen urteko programaren baitako lau proiektu bultzatu ahal izango dira, horiek guztiak euskal hiztunen dentsitate handia duten udalerrietan.\nUEMAk herritarrek arlo guztietan euskaraz bizitzea posible izateko lan egiten du, eta bere jarduera euskararen ezagutza % 70aren gainetik duten udalerrietan sustatzen du. Eusko Jaurlaritzak zenbait ekimen adostu zituen UEMArekin 2018an garatzeko. Egitasmoak honako hauek dira:\nUdalerri euskaldunetako herritarrak ahalduntzeko hezkuntza proiektua.\nIkerketa lerroak: 'Nola bizi dute Turismoa turistek udalerri euskaldunetan', 'Bi urteko haurren etxeko erabilera' eta 'Hitanoaren ikerketa'.\n'Salto', udalerri euskaldunetako gazte udalekuak.\n'Udalerri euskaldunen garrantzia' komunikazio kanpaina.\nUEMA 1991. urtean jaio zen eta egun Araba, Bizkai, Gipuzkoa eta Nafarroako 82 udalerri biltzen ditu. Mankomunitate honen helburuak hauexek dira:\nUdalerri euskaldun guztiek bat eginik, euskara nagusi izango den eremua osatzea.\nUdalerri euskaldunen garapen sozioekonomiko eta soziokulturala bultzatzea.


Adibide honen bitartez argi asko azaltzen digu Jose Miguelek zein den osteopataren egitekoa.\nMasajeak amasar = ore egin esan nahi du; osteopatiak, berriz, behatzen presioa du oinarri.\nBizimoduaren ondorioz, gero eta haur gehiagok jo behar izaten du masajistarengana bizkarrezurra okertzen ari zaiolako.\nUmeek ordu asko pasatzen dituzte eskolan, eta ez dakit nola aldatu dituzten garai bateko pupitreak, mahai haiek 45ko inklinazioa zuten eta ez zituzten umeak mahai gainean makurtzera behartzen.\nOraingoak ez dira anatomiaren aldetik batere aproposak eta aulkiak ere umearen luzerara egokitu beharko lirateke.\nGizon baino emakume gehiago joaten direla beregana azaldu zigun Jose Miguelek.\nBadirudi emakumea gizona baino gehiago arduratzen dela bere gorputzaz: gizona gehiago kezkatzen da eta ez du ezer egiten.\nBestalde, adin jakin batekin menopausiaren aurretik emakumeak aldaketa hormonalak jasaten ditu eta gehiago zaindu behar izaten du.\nArropa eta arazoak erantzi.\nMasajistaren aurrean biluztu Larrubizik jarri, larrugorritu egin behar izaten da, honek bere lana egin ahal izan dezan.\nEta badirudi, larrugorritan gelditze horrek buruz ere biluzten lagundu egiten duela.\nGainera, gorputz eta psikearen arteko lotura estua denez, horrelako korapiloen Arazoa berri izateak asko laguntzen du gaitza sendatu ahal izateko.\nAskotan gorputzeko gaitza arazo psikiko baten isla Errainua bait da.\nJose Miguelek azaldu zigunez, sufritzen duen jendeak, esate baterako, behazun-xixkuan arazoak izateko arrisku handiagoa du, sufritzen duenaren bilisa lodiagoa delako eta behazun-xixkuak ez duelako behar bezala funtzionatzen.\nGuzti hau dela eta, erreakzio harrigarriak ikusi izan ditu Jose Miguelek bere pazienteengan: " Behin gizon bat biraoka Maldizioka, arrenguka hasi zitzaidan.\nNi berehala konturatu nintzen gizon hark ez zuela ezer nire aurka, masajeak eragindako erreakzio bat besterik ez zela.\nGero kontatu zidan gaztetan apaizgaitegi Seminarioa batean egon zela eta errepresio handia jasan behar izan zuela.\nSufrimendu horrek tentsio fisikoak ekarri zizkion eta nik emandako masajeak bilisaren isurtzea eragin zuen erreakzio hori sortuz.\nIntuizioa lagun Kaleko jendeak masajea mekanikoa dela uste du, baina ez da hala; intuitiboa gehiago da mekanikoa baino, nahiz eta teknika batzuk badauden.\nPertsona bakoitza mundu bat da eta ikuitzen ari zaren gorputzak zuzentzen dizkizu eskuak.\nBaina ez pentsa gauza horren erraza denik, gorputzak gidatzen bazaitu ere, masajea lan nekosoa Nekagarria da.\nOsteopatiaren kasuan kontzentrazio handia behar da gorputzaren mugimenduak igartzeko Antzeman, ezagutu, eta honek enerjia asko kentzen dizu.\nNiri gertatu izan zait hirugarren pazientearekin jarraitu ezin eta gainontzeko zita guztiak beste egun baterako utzi behar izatea aurreko pazienteak zeharo Erabat, arras hustu nauelako.


Politikaren bidez artea ekonomiaren zentrotik ateratzea, beste biderik ez | Culture | GARA Euskal Herriko egunkaria\nKULTURA AUTODETERMINATUKO BALITZ?\nPolitikaren bidez artea ekonomiaren zentrotik ateratzea, beste biderik ez\nGai zinez mamitsua, atzo, Baionan, UEUko «Eta kultura autodeterminatuko balitz?» ikastaroaren baitan Hedoi Etxartek azaldu zuena. Bere aburuz, «kapitalismoan artea beti merkatuen mendeko da».\nSistema kapitalistan artea beti merkatuaren mende izango da. Zenbat saldu, zenbat ikusle... hori da inportanteena.\n“Kultura politikaren aurretik jarrik o bagenu?” galderaren ha ritik ekin zion idazle eta musikalari iruindarrak bere arrazoibideari, nahiz eta «kultura» hitza baino –«kultura gauza askoz zabalagoa delako»– sorkuntza diziplina anitzak barne biltzeko (poesia, musika, zinema, margolaritza...) «arte» hitza erabili zuen denbora osoan.\nKarl Schlogel historialari alemaniarrak ‘Terror y Utopía’ liburuan erretratatuko 1937ko Moskuko gertakari batzuk adibide hartuta –jazz musikari lekua nola egin zioten edota nazioarteko lehiaketetan pianista edota biolinista sobietarrek sari entzutetsuak irabazi zituztenekoa–, Europa mendebaldean arrakasta hori azaltzeko hedatu zen hipotesia nabarmendu zuen.\nSobietar Batasunak halako musikariak ekoitzi bazituen alegia, «politika zentroan jarri zuelako izan zela, era horretan arteari ateak irekiz». Etxarteren ustez, hori da, hain zuzen, «kapitalismo errealaren eta sozialismo errealaren arteko desberdintasuna». Bigarrenak ez bezala, lehenak ekonomia jartzen du erdigunean eta horren gainean antolatzen du mundua, eta, hortaz, arteari dagokion esparrua ere bai.\nIdeia nagusi hori barreiatu zuen bere mintzaldian zehar, baita artearen eta politikaren artean betidanik izandako harremanen talka esplikatzeko ere antzinako Grezia eta Erroman artea ikuspegi oso desberdinetatik garatu zela azaldu zuenean.\nAre, gaur egun gainera, «kapitalismo erreala mundu guztira hedatua» dagoen uste osoa du eta Euskal Herrian bertan ere hala dela: «Egun ez dago inon artea politikaren zentroan dagoen gunerik, hemen ere artea ekonomian oinarrituta dago».\nArtelana kezken isla\n«Sistema kapitalista batean artea beti merkatuen mende» egongo dela berretsi zuen gero kazetarion galderei erantzunez: «Liburua edo diskoa zenbat salduko den, zenbat ikusle joango diren kontzertura, hori da inportantea eredu honetan. Aldiz, politikaren zentraltasunean jartzen bada, orduan arteaz hitz egin daiteke».\nHorrenbestez, «artearen eztabaida ondo garatzeko, artistek gaur egun egin dezaketen onena da politikaren bidez artea ekonomiaren zentrotik kentzea». Hori bai, «politika zentzu oso zabalean ulertuta, eta ez soilik alderdi edota erakundeetan garatzen dena», argitu zuen.\nIkastaroko parte hartzaile batek halako ezintasun sentimendutik planteatutako «zer egin praktikan?» galderari horrela erantzun zion: «Nire ustez, artistak egin behar duena da ar telan onak egin. Gauza onak egingo dituzten artista horiek gainera, kezka ekonomikoak, politikoak edota ekologikoak eduki beharko lituzkete, eta horietatik abiatuz, ekarpenak egin beren publikoari munduaren pertzepzioan eta kontzepzioan gauzak beste modu batera ikustea ahalbidetzeko».\nTout sur KULTURA AUTODETERMINATUKO BALITZ?


Edurne Elizondo - Nafarroako HItza | Egilea | Berria\n«Lordak auzi sozialak lehenetsi zituen; bat egin zuen herriarekin»\nAitor Pescadorrek Francisco Lorda Ioldiren biografia argitaratu berri du, Pamiela argitaletxearekin. Iruñeko Udaleko zinegotzi izan zen Lorda, 1918tik 1923ra aurreneko aldiz, eta 1930etik 1930ra, berriz, bigarren aldiz.\nKrisia baliatu, eta oinarria sendotu\nPandemiak gogor jo du kulturaren arloa oro har, eta, zehazki, musikarena. Egungo jokalekuak agerian utzi ditu, gainera, sektoreak aurretik zituen arazoak. Halere, zailtasunak aukera bilakatzeko gai izan dira musikariak, teknikariak, enpresak eta irabazi asmorik gabeko erakundeak, eta bat egin dute Musikaren Nafarroako Elkartean.\nAgustini andereñoa itzuli egin da Iruñera\nEstefania de Paz aktoreak erakusketa bat eta antzezlan bat prestatu ditu, duela ehun urte zendu zen Remigia Etxarren funanbulista oroitzeko. Lehen mailako orekaria izan zen, andreentzat etxetik kanpoko mundua debekatua zegoenean.\nBiziari eusteko estrategia bat\nTafallako Berdesia elkartea herritar talde batek sortu zuen, 2016an. 130 bazkide baino gehiago ditu egun. Lortu dute ingurumenarekiko beren kezka klima aldaketari aurre egiteko eta iraunkortasuna sustatzeko egitasmo integral bilakatzea: herria inguratuko duen basoa osatzen ari dira, auzolanean.\nObra hasi, baina «arazoa ez da konpondu», N-121-A bideko hautetsientzat\nUharte eta Bera arteko 23 alkatek eskatu dute kamioiak errepide horretatik ateratzeko; Ezkaba eta Olabe artean hasi dituzte lanak, 8 milioi euroren sailarekin.\nBeti bultzaka, atea zabal dadin\nMendigorria izanen da eskolan D eredua ezarriko duen hamalaugarren herria, eremu euskaldunetik kanpo. Herriko gurasoen ahaleginari esker lortu dute, euskaraz ikasteko aukera ez baita Nafarroa osoan bermatua, oraindik ere, ustez legeak horretarako bidea ematen duen arren.\nMemoria eta kontzientzia sortu\nBizipenak eta testigantzak. Konfinamenduaren eragina eta ondorioak Nafarroako emakumeengan’izenburuko lana egin du Sara Ibarrolak. Nafarroako Berdintasunerako Institutuak eskatutako «ikerketa kualitatiboa» da, eta itxialdian «lehen lerroan» izan diren andreen hitzak jaso ditu.\nJokoaren legea aldatzeko zain\nIruñeko Udalak urtebetez eutsiko dio joko etxe gehiago zabaltzeko debekuari. Aralar ludopaten elkarteak arau berrian «prebentzioa» jorra dezala eskatu dio gobernuari.\nNUPeko historialari Imanol Satrustegik 1970eko hamarkadako Nafarroako ezker «iraultzailea» aztertu du, hilaren 29an aurkeztuko duen tesian. «Iraultza xede hartzeak mobilizatzeko balio izan zuen».\nIrakaskuntzaren enborra errotik moztu zutenekoa\nNafarroako Gobernuak bertze urrats bat egin du errepresio frankista sufritu zuten maisu-maistren memoria jorratzeko: 'Militancia y represion. La Federación Española de Trabajadores de la Enseñanza (FETE) en Navarra, 1931-1936' argitaratu du. Irakasleen aurkako garbiketa prozesua aztertu du liburuak.


Ibilki mendizaletasun inklusiboa izan da garapen iraunkorrari laguntzen dioten tokiko egitasmoen sostenibles lehiaketako irabazlea\nIBILKI Mendizaletasun inklusiboaren elkarteak irabazi du Garapen iraunkorrari laguntzen dioten dioten tokiko egitasmoen SOStenibles lehen lehiaketako irabazlea. UNESCO Etxeak sustatzen du lehiaketa, Garapenerako Lankidetzaren Euskal Agentziaren babesarekin, eta Garapen Iraunkorrerako Munduko Agenda 2030 agenda berriari tokitik bertatik laguntzen duen proiektu onena saritzen du.\nIBILKI mendi-gidari tituludunek osatutako elkarte gaztea da, eta gizarteratzea sustatzen du mendietan antolatzen dituzten kultura-, kirol- eta aisialdi-jardueren bitartez. Jarduera horiek hainbat kolektiborentzat dira; esaterako, mugimendu- zein zentzumen-ezgaitasunen bat duten pertsonentzat, gizartean baztertuak izateko arriskuan daudenentzat eta, oro har, jende guztiarentzat. Bizimodu osasungarria eta integratzailea sustatzen dute, eta bertan pertsonek balio sozialak eta lankidetzan oinarritutakoak garatzen dituzte.\nHau da bideo irabazlea: http://sostenibles.tv/?page_id=1446\nIBILKIk, bere lanarekin, Osasunari eta Ongizateari dagokion 3. helburuari eta Berdintasunak Murrizteari dagokion 10. helburuari egiten die ekarpena. Arrazoi horiek direla eta, eta lehiaketaren webgunearen bitartez eginiko herri-bozketa fasearen ondoren, UNESCO Etxeak izendatutako epaimahai adituak erabaki du hau dela lehiaketako parte-hartzaileen arteko egitasmorik onena.\nIraunkortasunaren, komunikazioaren, genero-berdintasunaren, ingurumenaren eta hezkuntzaren arloko pertsona ezagun hauek osatu dute epaimahaia: Nieves Maya (Gasteizko Colegio Carmelitas ikastetxeko zuzendaria), Gladys Giraldo (lankidetzan aditua eta aktibista feminista), José Félix Basozábal (Eusko Jaurlaritzako Ingurumena Saileko Ingurumen Prestakuntzako arduraduna) eta Jon González de Repáraz (Euskadiko GGKEen Koordinakundeko komunikazio-arduraduna).\nIBILKIren jardueretarako erabiliko da 2.000 euroko saria, oso-osorik.


Araba Innova - Digitaliza 2021 justifikazioa Izapidetu Epeak Irekita Jardueren errealizazioaren justifikazio tekniko eta ekonomikoa 2022ko urriaren 28ra arte (egun hori barne). Ordainketak...\nGizarte Zerbitzuen jarduerekin zerikusia duten ikastaroak, jardunaldiak, kongresuak eta mintegiak antolatzeko laguntzak justifikatzea\nGizarte Zerbitzuen jarduerekin zerikusia duten ikastaroak, jardunaldiak, kongresuak eta mintegiak antolatzeko laguntzak justifikatzea Izapidetu Epeak Irekita 2021eko abenduaren 31ra arte. Izapide...\nGizarte Zerbitzuen eremuko elkarte edo fundazioak mantentzen laguntzeko dirulaguntzak justifikatzea\nGizarte Zerbitzuen eremuko elkarte edo fundazioak mantentzen laguntzeko dirulaguntzak justifikatzea Epeak 2021eko abenduaren 31ra arte. Izapide elektronikoa Izapide Aurrez aurre Zer behar dut? BAK...\nJustifikazioa-Elkarte eta fundazioentzako laguntza deialdia, beraien gizarte lokalak birgaitzen eta egokitzen laguntzeko eta beraien gizarte jarduerak edo/eta programak garatzeko beharrezko guztiaz...\nALHan Gizarte Zerbitzuetan jarduera eremuaren barruan programak eta jarduerak garatzen laguntzeko dirulaguntzak justifikatzea\nALHan Gizarte Zerbitzuetan jarduera eremuaren barruan programak eta jarduerak garatzen laguntzeko dirulaguntzak justifikatzea Izapidetu Epeak Irekita 2021eko abenduaren 15era arte. Izapide...\nLanda bideetarako laguntzen eskaera Epeak Itxita 2021eko azaroaren 11tik 24ra bitartean, biak barne Aurkeztu beharreko agiriak Eskabidea beteta, inprimaki normalizatuan Laguntza eskaerarekin batera...\n651 eredua. Dohaintzak\n651 eredua. Dohaintzak Epeak Irekita 30 egun baliodun, zerga egitatea (dohaintza hartzaileak dohaintza onartzea) gertatzen den egunetik zenbatuta Izapide Aurrez aurre 651 ereduaren autolikidazioa...\n654 eredua. Ibilgailuak\n654 eredua. Ibilgailuak Epeak Irekita Oinordetzen autolikidazioak: gozamena azkendu eta sei hilabete hurrengo egunetik, epe arrunta amaitu eta sei hileko luzapen arruntarekin, eskatu beharrik gabe,...\nHenrike Knörr beketarako eskabideak aurkeztea Izapidetu Epeak Irekita 2021/11/23 - 2021/12/15 2021eko azaroaren 23tik abenduaren 15era arte. Hamabost egun baliodunekoa, deialdi hau ALHAOn...\n2021-2022 deialdirako ordainketa-eskaera Izapidetu Epeak Irekita 2021 urteko epe amaiera Eskatutako jarduketa gauzatzeko epea: 2021eko abenduaren 23a Agiriak aurkezteko epea: 2021eko abenduaren 30a...\nEtorkizun oparoko kirolariak izendatzeko deialdia eskatzea Epeak Hasiera: ALHAOn argitaratu eta hurrengo eguna Amaiera: ALHAOn argitaratzen den hurrengo egunetik aurrera 10 lanegun. Aurkeztu...\nKultura erakusteko eta zabaltzeko programak eta jaialdiak gauzatzeko dirulaguntzen deialdia justifikatzea Izapidetu Epeak Irekita 2021/11/10 - 2021/12/15 2021eko azaroaren 10etik abenduaren 15era...\nAP-68ko bidesari sozialaren laguntza eskatzea\nAP-68ko bidesari sozialaren laguntza eskatzea Epeak Irekita Aurkeztu beharreko agiriak NANaren fotokopia. Arabako udalerriren batean erroldatuta egotearen ziurtagiria. Arabako Foru Ogasunarekiko...\n411 eredua: Kreditu erakundeetan gordailututakoaren gaineko zerga. Autolikidazioa.\n411 eredua: Kreditu erakundeetan gordailututakoaren gaineko zerga. Autolikidazioa. Epeak Itxita Uneko zergaldi bakoitzeko uztailaren 1etik 31ra bitartean, biak barne. Zergaldiari dagokion urtearen...\nJustifikazio kontu sinplifikatua eta jardueren justifikazio memoria Epeak Itxita Diruz lagundutako jarduerak amaitzen direnetik 2021eko azaroaren 30era arte. Aurkeztu beharreko agiriak Justifikazio...\nEmandako dirulaguntzak justifikatzeko agiriak Izapidetu Epeak Irekita 2021eko abenduaren 30era arte. Aurkeztu beharreko agiriak Dirulaguntzen onuradun diren erakundeek honako agiri hauek aurkeztu...\n128 eredua: Atxikipenak eta konturako sarrerak. Kapitalizazio eragiketetatik eta bizi nahiz elbarritasun aseguruko kontratuetatik eratorritako kapital higigarriaren etekinak eta errentak. Izapidetu...\nZentroaren edo zerbitzuaren aldez aurretiko baimena Epeak Irekita Urte osoan zehar eska daiteke Aurkeztu beharreko agiriak Zentroek eta zerbitzuek: Eskaera eredua, behar bezala beteta eta...\nGizarte Zerbitzuen zentroen egiaztapena eskatzea\nGizarte Zerbitzuen zentroen egiaztapena eskatzea Epeak Irekita Urte osoan zehar eska daiteke. Aurkeztu beharreko agiriak Gizarte zerbitzuetako zentroen egiaztapenaren eskaera-inprimakia Martxoaren...\nGizarte Zerbitzuen zentroentzako eta zerbitzuentzako funtzionamendu baimena eskatzea Epeak Irekita Urte osoan zehar eska daiteke. Aurkeztu beharreko agiriak Eskaera. Baimena eskatu den...\nZentroa edo zerbitzua ixtea eskatzea Epeak Irekita Aurkeztu beharreko agiriak Etetea edo ixtea eragin duten zergatien azalpen memoria, prozesurako aurreikusitako faseak zehaztuta. Eraginpeko...\nTitulartasun aldaketa eskatzea Epeak Irekita Aurkeztu beharreko agiriak Zentroa edo zerbitzua eskualdatzen duenak aurkeztu beharreko agiriak: Pertsona juridikoa bada, sozietate eskualdatzailearen...\nLaguntza txakurrak erregistratzea eta egiaztatzea eskatzea Epeak Irekita Aurkeztu beharreko agiriak Interesa duen pertsonaren eta bere legezko ordezkariaren NAN/IFK/AIZ (jatorrizkoa eta kopia edo...\nGizarte Zerbitzuetako zentroak/zerbitzuak ikuskatzea eskatzea Epeak Irekita Aurkeztu beharreko agiriak Ikuskatu diren hilabeteetako erabiltzaileen zerrenda. Ikuskatu diren hilabeteetako langileen...\nAraba Innova 2020 justifikazioa Epeak Itxita Jardueren errealizazioaren justifikazio tekniko eta ekonomikoa 2021ko urriaren 29ra arte (egun hori barne). Ordainketak arintzeko, unean unerako...\nEtxebizitzak birgaitzeko dirulaguntza Epeak Itxita Eskaerak aurkezteko epea aurrekontu esleipena agortu arte egongo da irekita, edo hala gertatzen ez bada azaroaren 30eko 23:59ra arte. Aurrekontu...\nArabako enpresetan kontratazioa sustatzeko laguntzak eskatzea\nArabako enpresetan kontratazioa sustatzeko laguntzak eskatzea Epeak Itxita 2021eko azaroaren 2ko 14:00ak arte. Aurkeztu beharreko agiriak Egoitza elektronikoan zehaztutako eskaera formularioa...\nMahastiak berregituratu eta birmoldatzeko laguntza-eskaera Epeak Itxita 2021eko azaroaren 26ra arte. Informazio gehiago Mahastiak berregituratzeko eta/edo birmoldatzeko neurria ESKAEREN bidez...\nMahastitzaintza erregistro kudeaketak kontsultatzea\nMahastitzaintza erregistro kudeaketak kontsultatzea Izapidetu Epeak Irekita Urte osoan zehar. Izapide elektronikoa Izapide Aurrez aurre Zer behar dut? BAK Ziurtagiri elektronikoa Izapide hau...\n751 - 780 erakusten 783 emaitzetatik.


EH Bilduk eskatu dio Kutxabank bankuari irekita mantendu dezala Bidebietako bulegoa – GAUR DONOSTIA\nEH Bilduk eskatu dio Kutxabank bankuari irekita mantendu dezala Bidebietako bulegoa\nEH Bilduk mozio bat eramango du biharko osoko bilkurara, udal talde guztiek Bidebietako 1202 bizilagunen salaketarekin bat egin dezaten.\nKutxabank banketxeak hainbat bulego itxi ditu hirian; azkena, Bidebieta auzoan. Duela urte batzuk ere, Laboral Kutxak itxi egin zuen Bidebietan zuen bulegoa, eta Kutxabankek jaso zituen horren bezero zirenetako asko.\nGertuko auzoetan era gauza bera egin du Kutxabankek, Trintxerpeko bi bulegoetatik bat eta Herrerakoa itxi egin baititu. Horrela, bertatik bertarako arreta nahi duten bezeroek Larratxora (1,4 km) edota Trintxerpeko azken bulegora (1 km) joan beharra dute. Kontuan izan behar da bertatik bertarako harremana eskatzen duten bezero gehienak adinekoak direla, hain zuzen ere, mugitzeko arazo handienak dituzten pertsonak. Gainera, tramiteak internet bidez egiteko zailtasunak dituzte, ez dutelako eskuragarri edota ez dutelako gaitasun askirik.\nAuzotarrak kexu agertu dira itxiera honengatik, eta 1.202 sinadura bildu dituzte itxiera salatzeko. Sinadura horiek Kutxabank erakundeari eraman dizkiote.\nKutxa Fundazioak Kutxabankeko % 32ren jabetza du, eta Donostiako Udala partaide da Fundazioan, Kutxaren sortzailea da eta.\nHoriek horrela, EH Bildu udal taldeak honako mozio arrunt hau aurkeztuko du biharko udal batzarrean: Donostiako Udalbatzak hertsatuki eskatzen dio Kutxabank bankuari eutsi diezaiola irekita Bidebietako bulegoari, orain arteko eguneroko ordutegi eta aukerekin, edo, hori ezinezkoa balitz, astean egun\nAnterior Entrada anterior: Dos expertos médicos expondrán las certezas que sobre el Covid tenemos hoy en Gipuzkoa en el próximo Aula de Salud\nSiguiente Entrada siguiente: EH Bildu pide que Kutxabank mantenga abierta la oficina de Bidebieta


Getariako Udalak bi koronabirus kasuren berri eman du - Urola Kostako Hitza : Urola Kostako Hitza\nHalako kasuetarako protokoloa martxan da dagoeneko. Fokoaren hasiera identifikatzeko jarraipena egingo dute, eta pertsona horiekin harreman zuzena izan dutenei PCR proba egingo diete.\nUlpiano Osasun Zentroa. (Urola Kostako Hitza)\nGetariako Udalak jakinarazi du azken orduetan bi koronabirus kasu positiboren berri izan duela. Udala Ulpiano Osasun Zentroarekin eta Osasun Sailarekin jarri da harremanetan, eta protokoloa martxan ipini dutela azaldu diete: alde batetik, fokoaren hasiera identifikatzeko jarraipena egingo dute; bestetik, pertsona horiekin harreman zuzena izan dutenei PCR proba egingo diete osasun zentroan.\nUdalak adierazi nahi izan du kasu horien berri ez dutela Osasun Sailetik jaso, eta eskatu dute Getarian egon daitezkeen kasu positiboen berri zuzena emateko eta herritarren osasuna bermateko hartuko dituen neurriak jakinarazteko. “Herritarrei adierazi nahi diegu udala egoeraren jarraipena egiten ari dela eta Osasun Sailarekin, hartu beharreko erabakiak hartuko dituela. Herritarrei lasaitasuna eta babes neurriak hartzen jarraitzeko eskatzen diegu”, gaineratu dute.


| Emakumeak, Palestinako bigarren mailako herritarrakeuskaljakintza\nBy Amaia Arregi on 2013(e)ko abenduak 16 in arazoak, gizartea\nA small feather falls in front of her feet in the garden inside the shelter.\nShe picks me up, brings it closer to her lips, kisses it and says:\nDon’t be afraid little bird, you will fly again someday.\nShe throws it into the air and shouts:\nFly little bird fly…\nPalestinako emakumeak (Wikimedia Commons)\nXXI. mendean egon arren, Palestinako emakume gehienak oraindik esklabu bizi dira. Nahiz eta bertako gizarteak eta erakundeek ez aitortu, diskriminazio, indarkeria eta pobrezia maila handia dago, baita garatzeko aukera gutxi ere. Gerrateak eta diskriminazioak direla medio, oztopo ugari daude emakumeen eskubideak garatzeko eta erabiltzeko.\nBertako kultura eta erlijioa oso diskriminatzaileak dira, gehienbat familien arteko arauetan. Beti gizonezkoen (senarra, aita…) menpe egon behar dira, bai ekonomikoki eta baita sozialki ere, haiek esaten duten guztiari men eginez. Euren autonomia eta erabakiak hartzeko eskubidea erabat mugatuak dituzte. Sexu eta ugalketa eskubideak ere erabat mugatuak egon ohi dira: normalean emakume gehienek ezin dute erabaki noiz izan sexu harremanak, zenbat ume izan….\ncheckpoint (Wikimedia Commons)\nEmakume asko iheslari eremuetan bizi dira, adibidez, Al Arroubeko iheslari eremuan, Zisjordanian. Sarreran, check point bat, Israelgo militarrek herritarrei okupazioa ez dela amaitu gogorarazteko. Kontrol militar bat sarrera batean, eta beste bat eremuaren beste aldean. Horiek iheslarien mugimenduak mugatzeko daude hor, egunero egiten dutena oztopatzeko. Okupatzaileek ez dituzte egiten azken bolada honetan orain urte batzuk bezain maiz sarraldiak eta erasoak, baina ez dituzte erabat alboratu nahi. Hilero bizpahiru aldiz sartzen dira soldaduak. Egoera horretan bizi diren emakumeak, gizarte patriarkal batean bizitzeak eragiten dien sufrimendua ere jasan behar izanez.\nNire iritziz, emakumeok, gizonezkoak bezala, pertsonak gara, eta eskubide berberak izan beharko genituzke. Bertako emakumeei, beste emakumeoi legez, errespetu minimo bat zor zaie. Gizonezkoak “bigarren mailako herritarrei” esker bizi dira, hauek ematen baitie bizitza, baita etxeko gozotasuna ere. Arazo honi aurre egiteko, gizartea nolabait aldatzeko eta emakumeen eskubideak aurrera eramateko, legeak zuzenagoak eta berdintsuagoak izan beharko lirateke.\nAbout Amaia Arregi\nView all posts by Amaia Arregi →\narazoak, emakumeak, gizartea, palestina


EMUNen 10. urteurrena ospatuko dute udazkenean | Lantalan\nAsteazkena, 2007ko uztailaren 25a\nAbuztuko oporrei heldu aurretik EMUNek honakoak azaldu nahi dizkizue:\nEMUNek 2007ko udazkenean ospatuko du bere 10. urteurrena\n“10 urte… 11 egun, hartu eta EMUN” lemapean egingo diren ekitaldien xedea hau izango da:\nEMUNek eta oro har euskarak esparru sozioekonomikoan izan duen ibilbidea ezagutaraztea, lan mundua euskalduntzearen garrantzia gizarteratzea eta lan munduko euskara planen aldeko sustapena egitea.\nUrteurrenaren eta ekimen ezberdinen berri zehatza irailean emango badugu ere, antolatzen ari garen bi ekimenak honakoak izango dira:\nUrriak 9, asteartea, egun osoz, jardunaldi teknikoa izango da “MOTIBAZIOA ETA HIZKUNTZA NORMALIZAZIOA” gaiaren inguruan.\nUrriak 24, asteazkena, 17:30ean hasita Arrasateko Amaia antzokian 10. urteurrena ospatzeko ekitaldi soziala egingo da.\nBi ekitaldi horietan zuk ere parte hartzea nahi dugunez, esan bezala, abuztuko oporren ondoren informazio zehatzagoa emango dizugu eta baita ahalik eta gonbidapen txukunena bidali ere.\nAbuztuan LanTaLan-en ez da berririk argitaratuko\nIrailarekin batera helduko dira berriak webgunera eta zuen postontzietara.\nIrailean ere jarraipena emango diogu LanTaLan webgunearen eraginkortasuna eta arlo sozioekonomikoko entitate eta pertsonen artean harpidedun kopurua areagotzeko hasitako dinamikari.\nOraingoan gure aldetik besterik ez. Ondo pasa oporrak!\nAgiri ezberdinen ereduak klik batean »\n« 2007ko diru laguntzen banaketaren berri


Balearen Desfilea abuztuaren 21ean, Aste Nagusiko lehen domekan, ospatuko da “Baleazaleak Bilbon” lemapean | Fundación Bilbao 700 - III Millenium Fundazioa\n16 Abu 2016\nBalearen Desfilea abuztuaren 21ean, Aste Nagusiko lehen domekan, ospatuko da “Baleazaleak Bilbon” lemapean\nAbuztuaren 21ean (domeka), 19:00etan, Aste Nagusian tradiziozkoa den Balearen Desfilea egingo da. Bilbao 700 Fundazioak antolatzen du “Baleazaleak Bilbon” lemapean. Aurtengo edizioan omenaldia egingo zaie baleen arrantzaren tradizioa duten Bizkaiko herriei. Karrozak eta musika-taldeak Kale Nagusian zehar joango dira Plaza Biribiletik Dario de Regoyos kaleraino. Balearen Desfilea tradiziozko hitzordua da dagoeneko Aste Nagusian. Familia guztiarentzat egokia, urtero-urtero egoten dira herritarrak haren zain, eta kale-jaiaren motor bilakatu da musikaren, dibertsioaren eta sorpresaren konbinazioari esker. Balearen Desfilea jai-maratoiari ekiteko berotze-ariketa ezin hobea da.\nInoiz baino elkarreragileagoa, aurtengo kabalgata behinolako euskal balea-arrantzaleen eran jardungo da. Han izango dira talaiaria eta arpoilariak, gure historian eta oroimenean gordeta ditugun baleen arrantzaren benetako protagonistak baitira.\nIkuskizun dinamikoak girotuko du desfilea bete-beteko perkusioa dantzarekin konbinatuta. 18 musikari arituko dira publikoari irribarrea atera eta harridura-aurpegiak jarriko dizkion errepertorioarekin.\nBere begiralekutik talaiariak kanpaiak joko ditu balea ikustean, abisua emanez. Itsasertzeko tokirik egokienetan jarrita, euskal talaiariek txalupei laguntzen zien balea harrapatzen. Talaiariaren lana antzeztuko du pertsona batek ibilbide osoan.\nBakterioen espedizio kutsagarria iritsi da lehenengoz Bizkaiko hiriburura Patronus Jakintsu Bihurria zientzialari handia buru dela. Bozkarioz, berrikuntzaz eta barre-zantzoz betetako birus ona, zientzialari bihurrien ur sendagarriari esker. Modu atseginean kutsatzeko prest?\nBilboko Udaltzaingoak koordinatuko du desfilea, iparraldea eta hegoaldea lotzeko bide bat zabalik egoteko beti Bilbobus zerbitzuko autobusentzat, kabalgatak dirauen bitartean. Gainera, Ayala kalean zirkulazioaren noranzkoa aldatuko da, behin parte-hartzaileak Plaza Biribilera joanda. Hori horrela egingo da Bilbobus zerbitzuko autobusak Hurtado de Amezaga kalean trabatuta ez gelditzeko. Era berean, ibilbide alternatiboak prestatuko dira Kale Nagusiaren alde batetik bestera doazen lineentzat.\nKabalgata pasatuta, 35 pertsonak eta 20 ibilgailuk eta makinak osatutako ekipo bereziak geratu diren hondarrak jasoko dituzte, Kale Nagusiaren inguruko kaleak garbi-garbi uzteko.


Errenteria, aste batez euskaraz: Aste BatZUK da horren erantzule : Oarsoaldeko Hitza\nErrenteria, aste batez euskaraz\nKorrikaren harira, Xenpelar AEK eta Lau Haizetarak bihartik apirilaren 8ra iraungo duen Aste BatZuk iniziatiba prestatu dute, euskararen kaleko erabilerari bultzada emateko\nBihar hasiko da Aste BatZUK iniziatiba. Apirilaren 8an bukatuko da.\nHerri bat, aste bat eta euskara. Hiru ardatz horiek kontuan hartuz, dinamika berri bati ekingo diote bihartik Errenteria-Oreretan. Aste oso bat euskaraz, zergatik ez? Bihartik apirilaren 8ra iraungo duen iniziatiba da, euskararen kaleko erabilerari bultzada emateko sortutakoa: Aste BatZUK. Euskararen erabilera zalantzan dagoen garaian, hizkuntzaren aldeko iniziatiba mordoa kaleratu dira. Korrika, esaterako, hasi da. Eta horren harira, Errenteria-Oreretako Xenpelar AEK-k eta Lau Haizetara Euskaltzaleon Topaguneak Aste BatZUK dinamika sortu dute herrian. Aurtengo Korrikaren leloa, BatZuk, hizkuntza, kultura eta mundu batzuk osatzeko nahiarekin sortu dute. Lau Haizetara Euskaltzaleon Topaguneko Aitzol Perez de San Romanen hitzetan, Korrikaren ildo berbera erabili nahi izan dute herriko jarduerarako. Korrika «ero batzuk» sortu eta sekulakoa bihurtu dela adierazi du, «gu ere ero batzuk garela pentsatzen hasi gara lanean»; ea sekulakoa egiten duten. Ahobizi ala Belarriprest, zein zara zu? Apirileko lehenengo asteko Aste BatZUK-en parte hartuko dutenek bat edo bestea izango dira. Batzuk euskaraz arituko dira, eta besteek euskaraz mintzatzeko eskatuko diote aurrekoari, ondo ulertzen dutelako. Ahobizien papera zein izango den definitzeko, Nahikoa da besteak euskara ulertzea, nik hizkuntza ez aldatzeko esaldia erabili dute. Belarriprestentzako, berriz, Hitz egiten ez dudan arren, ondo ulertzen dut, beraz, nirekin hitz egin euskaraz esaldia. Ahobiziak eta Belarriprestak. Lanean jarriko dira bihartik aurrera, denen artean Errenteria-Oreretako kaleko euskararen erabilera ahalik eta handiena izateko helburuarekin. Berdin dio euskaraz mintzatzeko arazoak izatea. Ulertzeko gai denak, Belarriprest izateko aukera du. Ahobiziak euskaraz dakiten horiek izango dira. Beste pertsona batekin hitz egiterakoan, besteak ulertzen badio, Ahobiziek euskara mantenduko dute. Belarriprestak, gutxi gorabehera euskara ulertzen duten horiek izango dira, horregatik, euskaldunei euskaraz egiteko eskaera zabalduko diete, duten euskara maila neurri batean hobetu ahal izateko. Erabileran eragin Dinamikaren helburu nagusia «euskararen kaleko erabilera handitzea da», Perez de San Romanek adierazi duenez. Horretarako, «hiztunon ohiturak aldatu eta euskaraz bizitzeko hautua egiten dugunok erdaldun batekin topatzen garenean gaztelerara jotzeko tendentzia hori hautsi» nahi dute. Gainera, kasu horretan, «ulertzen badigute, guk euskara eusteari ohitzea» da iniziatibaren xedeetako bat. Iniziaribarekin hasi baino lehen, parte hartu nahi dutenekin formazio saio batzuk egin dituzte. Joan den larunbatean, hilaren 25ean, Xenpelar Etxean, dinamikan parte hartu nahi dutenei zuzenduta, informazio saio ezberdinak egin zituzten. Egunean zehar, lau saio eskaini zituzten. Jende mordoa gerturatu zen Aste BatZUK dinamikaren nondik norakoak ezagutzeko, eta astean zehar bakoitzaren papera zein izango den jakiteko. Atzetik datorren dinamika Iniziatiba ez da berria, ezta gutxiago ere. Euskal Herriko herri eta hiri askotan egin dute. Perez de San Romanek azaldu duenez, Bilbon egin zen lehen aldiz. Bertan 40 egunez pertsona bat euskaraz aritu zen, han euskaraz bizitzerik bazegoen ikusteko. Orduz geroztik, udalerri ugaritan ikusi dute herritarren artean euskarari bultzada bat emateko horrelako aukera. Lasarte-Oria, Agurain, Hernani, Donostia… Herri horietan guztietan egin dute Aste BatZUK-en antzeko euskararen aldeko jardueraren bat, eta denetan arrakasta izan du. Denek helburu berberarekin ekin diote dinamikari: euskararen kaleko erabilera handitzea, hizkuntza erabili eta ulertzen dutenen artean hedatzea. Ehunka lagunek eman dute jada izena Aste BatZUK-en kide izateko, parte hartu ahal izateko. «Konbentzituta» azaldu dira antolatzaileak hasiera batean jarri zituzten kopuru eta helburuak gaindituko dituztela. Orain, «beste espektatiba berrien bila» dabiltzala aipatu du Lau Haizetarako kideak.\nBelarriprestak eta Ahobiziak dira ekimenaren ardatzak. Ondokoak euren ikurrak dira.\nErrenteria-Oreretan euskararen egoera zein den aztertzeko ere balio dezake Aste BatZUK-ek. Lau Haizetarako kideak esan duenez, Errenteriako biztanleen gehiengo batek ulertzen du, hamarretik zazpik: «Baina egia da ere kalean %15ak bakarrik erabiltzen duela euskara». Hori, albiste «ona» da antolatzaileentzat, baina alde txarra baduela diote, «oraindik oso baxua izaten jarraitzen duelako erabilerak, ezagutza nahiko altua izan arren». Dagoen ezagutza kontuan hartuta, erabilerak handiagoa beharko lukeela izan diote. Hortaz, kale erabilerari «astindua» eman behar zaiola ziur dute. Horrela, Aste BatZUK, Perez de San Romanentzat, «egotetik egiterako adibide oso polita» da. Euskararen erabilerak behar duen bultzada hori ematea beharrezkotzat du, are eta gehiago kontuan hartzen bada geroz eta jende gehiagok dakiela hizkuntza. Gainera, ondorengo gogoeta partekatu nahi izan du: «Ea aste honekin, herritarrok, norbanakook, egunero euskaraz bizitzeko urratsa egiten dugun. Horretarako lagungarri izango dela uste dugu». Aste BatZUK hasteko ekitalditxo bat prestatu dute. Bihar da, larunbata. Korrika Jaia egingo dute Errenteria-Oreretan. 11:00etan hasiko dute Koldo Mitxelena eskolako patioan egingo duten zirku tailerrarekin; tailerra haur eta gurasoentzat zuzendua da. 13:00etan, Zumardiko karpan, euskararen erabilera era kontzientean hasteko ekitaldia egingo dute; 14:30ean, Koldo Mitxelenako eskolako patioan berriz ere, herri bazkaria antolatu dute. Egunaren hasieran eta bukaeran, DJ Oihan Vega izango da Zumardian, eguna eta gaua musikaz alaitzeko. Gainera, egunean zehar Belarriprest eta Ahobiziek euren txapa eskuratzeko aukera izango dute: soinean eramango duten txapak bereiztuko ditu bi figura horiek. Beraz, oreretarrak prestatu daitezela bihartik aurrera, aste eroa datorrelako. Dagoeneko ero batzuk elkartu dira eta sekulakoa egiteko prest daude. Ez dira gutxi izango, ez. 400etik gora, eta gehiago izan daitezke. Ehunka bizilagun euskararen alde lanean, hitz eginez; hori da Aste BatZUK-en funtsa. Ahobizi edo Belarriprest, berdin dio. Euskara ahoan badago berdin dio.\nEuskararen kaleko erabilera ia hiru puntu igo da azken bost urteetan\nSoziolinguistika Klusterrak Errenteria-Oreretako hizkuntza erabileraren kale neurketaren emaitzak eman ditu . Gazteen artean, erabilera, ez da espero zitekeenaren adinakoa\nSoziolinguistika Klusterreko Belen Uranga, azalpenak ematen.\nAsteazkenean, Xenpelar Etxean, Errenteria-Oreretako kaleetan egindako euskararen erabileraren azken neurketaren emaitzen berri eman zuten. Aurreko ikerketa 2011ean ere egin zuten, beraz, bost urteko epealdian zein bilakaera izan den aztertzeko aukera izan zen. Neurketa egiteko, herriko kale edo eremu zehatzak aukeratu zituzten. Honakoak dira neurtzaileak izan ziren eremuak: Erdigunea, Beraun, Fanderia, Iztieta, Galtzarabordako kiroldegi ingurua, eta ibai ingurua. Datu orokor nagusia da 2011tik 2016ra, euskararen erabilerak %2,7an egin duela gora herrian. Euskararen erabileraren azterketa 2016ko irailaren 21etik urriaren 22ra egin zuten. Lagina, egin diren 3.087 elkarrizketek eta horietan solaskide izan diren 8.455 herritarrek osatzen dute. Elkarrizketetan aztertutako adin tarteak ondorengoak izan dira: 2-14, 15-24 eta 25-64, eta 64tik gora. Emakumeak izan dira nagusi ikerketa soziolinguistikoan. Elkarrizketatu guztietatik, gizonezkoak 3.802 izan diren bitartean, elkarrizketatutako emakumeak 4.653 izan dira. Xehetasunak Errenteria-Oreretako euskararen egoera anitza da. Ikerketan ateratako datu orokorren arabera, euskararen erabileraren batez bestekoa ia hiru puntu igo da azken bost urteetan: %12tik %14,7ra. Emaitzek dioten bezala, herrian egiten diren hamar elkarrizketatik, bat eta bi artean euskaraz dira soilik. Euskara gehien entzuten den eremua kiroldegi ingurua da. Han, %19,9k euskara erabiltzen duela esan daiteke. Bigarren postuan Erdigunea dago, %17,6arekin. Generokako banaketa egiterakoan, emakumeek %15,9 eta gizonekoek %13,2 egiten dutela ondorioztatu dute ikerketaren datuetatik. Azkenik, adinaren araberako erabilera datua ondorengoa izan da: haurrak (%26,3), gazteak (%13,8), helduak (%13) eta adinekoak (7,2). Emaitza horien inguruko balorazioa egiterakoan Soziolinguistika Klusterreko Belen Urangak esan du «emaitza gazi-gozoa» dela. Gozotzat ematen du bost urteko epean erabilera orokorrean bi puntutik gorako igoera izatea, «oso ondo baloratzeko modukoa da hori». Ibilbide guztietan igoera bat izan dela ere aipatu du. Herriko Erdigunea euskara erabileran bigarren lekuan dago. Haurrek, bertan, euskaraz beste auzoetan baino gehiago hitz egiten dutela nabarmendu du Urangak, «hori etorkizunari begira positiboa» dela argudiatu du. «Alde gazitik ere badute ikerketaren emaitzek», esan du teknikariak. Esaterako, ezagutza-erabilera proportzioa, gazteen artean, baxua izan dela adierazi du. Gazteen erabilera, haurrenetik «gertuago» egongo zelaren susmoa zuten, baina ez da horrela izan. Azkeneko bi ikerketen arteko bost urteko tartea ikusita, «lan bat egin dela» onartu du teknikariak, baina euskararen erabilerari bultzada bat emateko «lan handia» egin behar dela oraindik ziurtatu du.


About: Nyos aintzira\nNyos aintzira, dagoen sumendiari, 3011 metrokoa, izena ematen dion aintzira da. Sumendiaren krater osoa hartzen du, Okuko Eremu Bolkanikoa deritzona hartzen duten 29 maarretako bat, Kamerun ipar-mendebaldean dagoena. Hauskortasun kortikal gune baten zati da, Kamerungo lerro bolkanikoa deritzona, Kamerun mendia estratosumendia hartzen duena eta 1600 kilometro inguruz hedatzen dena, bere luzeraren erdia, Ozeano Atlantikoan urperaturik duelarik. Lakuak, 200 metro baino gehiagoko sakonera du. Euri garaian, urak, ertzetik gainezka egiten du eta inguruko haranak urpean hartzen ditu.\nNyos aintzira, dagoen sumendiari, 3011 metrokoa, izena ematen dion aintzira da. Sumendiaren krater osoa hartzen du, Okuko Eremu Bolkanikoa deritzona hartzen duten 29 maarretako bat, Kamerun ipar-mendebaldean dagoena. Hauskortasun kortikal gune baten zati da, Kamerungo lerro bolkanikoa deritzona, Kamerun mendia estratosumendia hartzen duena eta 1600 kilometro inguruz hedatzen dena, bere luzeraren erdia, Ozeano Atlantikoan urperaturik duelarik. Nyos aintziraren kraterra, beharbada, erupzio freatiko eztandagarri baten ondorioz sortu zen, duela 500 urte. Bere erta, 1,8 kilometroko zabaleraraino iristen dena, granitozko hautsitako bloke handiak dituzten material basaltikozko txatalez osatua dago. Lakuak, 200 metro baino gehiagoko sakonera du. Euri garaian, urak, ertzetik gainezka egiten du eta inguruko haranak urpean hartzen ditu. (eu)\nNyos aintzira, dagoen sumendiari, 3011 metrokoa, izena ematen dion aintzira da. Sumendiaren krater osoa hartzen du, Okuko Eremu Bolkanikoa deritzona hartzen duten 29 maarretako bat, Kamerun ipar-mendebaldean dagoena. Hauskortasun kortikal gune baten zati da, Kamerungo lerro bolkanikoa deritzona, Kamerun mendia estratosumendia hartzen duena eta 1600 kilometro inguruz hedatzen dena, bere luzeraren erdia, Ozeano Atlantikoan urperaturik duelarik. Lakuak, 200 metro baino gehiagoko sakonera du. Euri garaian, urak, ertzetik gainezka egiten du eta inguruko haranak urpean hartzen ditu. (eu)\nNyos aintzira (eu)


Zelaieta Zentroko ikastaroen eskaintza | www.amorebieta.com\nInicio Kultura Zelaieta Zentroko ikastaroen eskaintza\n• Amorebieta-Etxanoko Udalak 17 ikastaro antolatu ditu bigarren seihilekorako: zortzi urte osokoak dira eta urrian hasi ziren, eta bederatzi puntualak dira.\n• Urteko ikastaroetan izena emateko epea otsailaren 2an irekiko da, eta izena eman ahal izango da plaza hutsak dituzten haietan. Ikastaro puntualetan izena emateko epea otsailaren 2tik 22ra egongo da zabalik.\nAmorebieta-Etxanoko Udalak Zelaieta Zentroko ikastaroetan izena emateko epea zabalduko du berriro. 17 ikastaroko eskaintza honen helburua da zornotzarrei ikastaro sorta zabala eskaintzea, hainbat diziplina eta hobby ikasi eta garatu ahal izateko, eta gustu eta afizio bera duten pertsonak ezagutu ahal izateko. Hamazazpi ikastaro hauetatik, zortzi urtekoak dira eta bederatzipuntualak.\nUrte osoko zortzi ikastaro\nUrteko ikastaroak joan den urrian hasi eta ekainera arte luzatuko dira: saloi dantzak, bitxigintza, yoga, zur langintza, mindfulness, joskintza, puntoa & crochet eta zeramika. Ikastaro horiek urrian hasi baziren ere, dituzten ezaugarriak direla eta, urteko edozein unetan onar ditzakete ikasleak. Beraz, zornotzarrek izena eman ahal izango dute plaza hutsak dituzten ikastaro hauetan.\nIzena emateko epea otsailaren 2an zabalduko da, eta plazen esleipena iritsitako ordenaren arabera egingo da.\nBederatzi ikastaro puntual, otsailetik ekainera\nIkastaro puntualei dagokienez, hauxe da otsailetik ekainera bitartean aurkeztutako eskaintza: bi sukaldaritza-ikastaro izango dira, horietako bat fast foodosasungarriaren inguruan, eta bestea bost kontinenteetako sukaldaritzari eskainia; bi marrazki-tailer, bata helduentzat eta bestea umeentzat; dekorazio-tailer bat, espazioak antolatzen eta sortzen ikasteko; ikastaro bat, jaioberrientzako feltrozko eskulanak egiten ikasteko; akroyoga ikastaroa, izenak berak dioen bezala, yoga, akrobaziak eta masaia tailandiarrak uztartzen dituena; beste bat sare sozialetarako eduki interesgarria sortzen ikasteko; eta azkena, autodefentsa feministari buruzkoa, 12 eta 16 urte bitarteko neskei zuzendua.\nIkastaro puntualetan izena emateko epea otsailaren 2tik 22ra izango da. Plazak baino pertsona gehiagok izena emango balute, zozketa egingo litzateke otsailaren 24an, eguerdiko 12: 00etan. Ikastaro puntualak otsailaren 28an hasiko dira.\nArtículo anteriorImportante victoria de la SDA contra el Girona 1-0\nArtículo siguienteDos nuevos refuerzos para los azules


Zer ezagut dezaket? – Irakasle Ikasle\nMetafisika, zientzia, arrazionalismoa eta enpirismoa\nKanten abiapuntua Zientzia da. Ezin da Galileok hasitako eta Newtonek garatutako natur legeen izaera beharrezkoa zalantzan jarri. Ez du kuestionatzen, beraz, zientzia posiblea ote den, interesatzen zaiona da zientzia nola den posible jakitea. Ezagutza zientifikoa ziurra eta egiazkoa egiten duten baldintzak zeintzuk diren zehazten saiatzen da.\n“Bere garaiko arrazionalismoak ezin zuen zientzia berrien oinarri egoki bat eman, eta izpirituez ere hitz egitea baimentzen zuen metafisika antzu bat jarraitzen zuen. Honen aurrean, eszeptizismoan erori, egiaren oinarritzapenaz etsi eta filosofia alde batera utzi beharrean, Kantek lehenaldian noizbait zientzien erregina izan zen metafisika berritzeko asmoa mantendu zuen” (1) . Metafisika, arrazoi hutsaren bidez eraikia izan da oso osorik, hau da, esperientzia sentigarriaren inolako daturik erabili gabe, eta gure esperientziatik kanpo dauden arazoez arduratu da, hala nola, arrazionalisten Jainkoa, arima edo unibertsoa. Kantek metafisikari buruz galdetzen du: Posiblea den edo ez, zientzia izaera har dezakeen edo ez. Metafisikak bi ezaugarri ditu zientzietatik oso ezberdinak direnak:\nZientzian aurrerapenak ematen diren bitartean, Metafisikan kontrakoa gertatzen da; arazo berberak planteatzen dira Platonen garaitik.\nZientzian emaitzen eta zientzialarien adostasunak ematen diren bitartean, Metafisikan desadostasunik sakonena gertatzen da.\nKantek arrazionalismoa eta enpirismoa analizatzen ditu, garaian ezagutzaren azalpena ematen saiatzen diren sistema kontrajarriak. Biei giza arrazoimenaren aurre-analisia egin ez izana leporatzen die: «Asko pentsatu duzue orain arte, baina ziurrenik zuen pentsatze horretaz ez duzue gogoetarik egin».\n“Kanten gaurkotasuna ez datza hainbeste bere filosofiaren eduki konkretuetan, baizik eta garatu zuen filosofiaren metodo berrian. Metodo horrek enpirismoa eta arrazionalismoa bildu nahi zituen, esperientzia eta logika elkartzeko ahalegin izugarria egiten du; izan ere, «pentsamenduak edukirik gabe hutsak dira, begiespenak adigairik gabe itsuak dira». Esperientziatik hasten gara, baina gure esperientzia ez da orain eta hemen egiten dugun esperientzien batuketa soila. Bestalde, adimena beharrezkoa da, baina adimenak bere kabuz ekiten duenean airerik gabe hegan hobeto egingo lukeela uste duen usoaren antzera ari da (ondorioz, lehengo Psikologia, Kosmologia eta Teologia razionalak ez dute inolako bermerik).”(2)\nArrazionalismoari: “Pentsamenduak edukirik gabe hutsak dira”\nKantek arrazionalismoa “dogmatismo” bezala joko du. Arrazionalistek (Descartes, Leibniz, Spinoza, Malebranche, Wolf ..) Arrazoiak berak bakarrik egia absolutua ezagutu dezake, bere baitan dauden jaiotzetiko ideietan abiatuz (Nia, Jainkoa, eta Mundua). Esperientziaren bidez lor dezakegun ezagutza -engainagarria eta mugatua dena- mesprezatu zuten, zentzumenak fidagarriak ez direlako. Arrazoimenaz soilik fida gaitezke, Arrazionalismoarentzat subjektuarengan dago ezagutzaren sorburu eta oinarria, eta esperientziaren menpe ez dauden ideia horietan abiaturik beste guztia ondorioztatzen saiatu ziren.\nMetodo deduktiboa eta Matematika dira zientziaren eredua: ziurtasuna, zehaztasuna eta argitasunaz gain, dedukzioaren bidez beharrezkoak diren ondorioetara iristen delako. Arrazionalistek, jatorrizko ideietan oinarriturik, arrazoiaren bidez errealitate osoa deduzitzen saiatu ziren bere sistema metafisikoetan. Kantek kritika falta, eta guztiz hutsak diren kontzeptuetan oinarritutako sistema filosofikoak eraiki izana leporatzen die: “Pentsamenduak edukirik gabe hutsak dira”\nKantek ez du onartzen arrazionalisten dogmatismoa, ezta enpiristen eszeptizismoa ere.\nEnpirismoari: “Intuizioak kontzepturik gabe itsuak dira”\nEnpirismoa arrazionalismoaren dogmatismoaren kontrako erreakzio bezala sortu zen (Locke, Berkeley, Hume…). Humek bere “amets dogmatikotik” esnatu ziola dio Kantek, Humekin ezagutzak esperientzian hasi behar dela argi dauka, baina hala ere esperientzia hutsaren bideak eszeptizismora daramala konturatzen da. Enpiristentzat edozein ezagutzaren abiapuntua esperientzia da: “Ez dago ezer adimenean zentzumenetik pasa ez dena”, horregatik arrazionalisten jaiotzetiko ideien aurkako tesia baieztatzen dute, hara, gizakia, jaiotzean zuriz dagoen orri bat dela (Tabula rasa). Objektuaren sentimenezko esperientziatik kanpo dagoena ezagutezina da.\nZientziaren eredua Fisika da. Dedukzioaren balioa onartu zuten logikan eta matematikan, baina naturari buruzko ezagutza lortzeko metodo induktiboa ezinbestekoa ikusi zuten. Humek edozein ezagutza metafisikoa ukatzen zuen, eta are gehiago, lege zientifikoen izaera beharrezkoa zela ere. Lege naturalek gertaerak era horretan jasotzeko probabilitatea ziurtatzen dute. Beharrezkotasuna ohituraren ondorioa baino ez da.\nMetodo Transzendentala: ezagutzaren baldintzak\nEzagutzaren azterketa honetan bere abiapuntua zientzia da, ezagutza zientifikoa posible egiten duten baldintzak eta oinarriak analizatzea eta ondoren, Metafisikaren arloan baldintza eta oinarri horiek ematen diren edo ez argituko du.\nKantek ezagutza ahalgarria egiten duten baldintzen analisian zientzia aztertzen du. Zientzia judizioez (baieztapen eta ezeztapen) osaturiko jakintza da. Zientziaren judizioek hiru baldintza bete behar dituzte:\nGure ezagutza zabaltzea (ez genekien zerbait erakustea) – judizio sintetikoak\nBeharrezkoa izatea (horrela ez izateko posibilitaterik ez egotea) –apriorizko judizioak\nUnibertsala izatea (kasu guztietan gertatzea) – apriorizko judizioak\nAurrekoa ikusita, zientziaren judizioak a priorizkoak eta sintetikoak izan behar direla ondorioztatuko du, eta horren arabera arrazoia emango die bai arrazionalistei, bai enpiristei, bakoitzari bere eran. Kantek ondorio hori atera baino lehen judizio motak sailkatzen ditu. Bi irizpide daude: judiziotan esperientziak nola jokatzen duen, eta judizioaren barne egitura, hau da, subjektu eta predikatuaren erlazioa (S P da enuntziatuetan)\nEsperientziak ezagutzan jokatzen duen paperaren arabera: A priorizkoak eta A posteriorizkoak\nA priorizko judizioak: esperientziatik ez datozenak, esperientzian oinarritzen ez direnak, beraz judizioak dioena frogatzeko ez da esperientziara jo behar, eta beharrezkoak eta unibertsalak dira. Adibidez: Bi gehi hiru berdin bost.\nA posteriorizko judizioak: esperientziatik datozen elementuetan oinarrituak, judizioak dioena egia den jakiteko esperientziara jo behar da. Adibidez: Ilargiak 28 eguneko zikloa betetzen du\nSubjektu-predikatu erlazioaren arabera: analitikoak eta sintetikoak dira\nJudizio analitikoak: Predikatuak dioena ez dio ezer gehitzen subjektuak dioenari; Beharrezkoak dira baina ez dute informaziorik gehitzen. Adibidez: triangeluak hiru alde ditu\nJudizio sintetikoak: Predikatuak dioena ez dago subjektuaren izaeran, beraz, informazioa gehitzen du eta ezagutza zabaltzen dute. Adibidez: Kantek Descartes baino buru-hezur handiagoa zuen\nBeraz: Zientziaren judizioak a priorizko judizio sintetikoak izan behar dira:\nA priorizkoak (arrazionalismoarekin bat eginik), beharrezkotasuna eta unibertsaltasuna eskaintzen dutelako, eta\nSintetikoak (enpiristekin bat eginik), ezagutza zabaltzen dutelako.\nEzagutza: sentimenak jasotako materialari subjektuaren a priorizko formak aplikatzean gertatzen da\nKantek, ezagutzan funtsezko bi elementu bereizten ditu: Ezagutzaren materia esperientziak emandakoa da, baina forma subjektuak jartzen du. Ura eta berari forma ematen dion ontziarekin konparatzen du Kantek:\nMateria: Edozein ezagutzaren lehengaia, kanpotik etortzen zaigunaz osaturik dagoena (sentimenaren datuak). Sentimenek emanikoa da. Sentimenen materia gordina, formarik gabekoa (ura bezala), ez da oraindik ezagutza.\nForma: ezagutzen duen subjektuak jarritako “a priorizko” elementuak dira. Formak, berez, hutsak dira, ontzia edo edalontziaren moduan.\nKantek arrazionalismo eta enpirismoaren arteko sintesia egiten du\nArrazionalismoaren aurka: esperientziatik datorren “materia” guztiz beharrezkoa da. Gizakia pentsatzen hasteko zerbait etorri behar zaio kanpotik. Lehendabizi sentimenak kanpokoari buruzko inpresioak jasotzen ditu. Zentzu honetan pasiboak edo hartzaileak gara.\nEnpirismoaren aurka: Esperientziatik ez datozen forma batzuk existitu behar dira, subjektutik datozen elementuak. Hau da, Sentimenaz gain, badago zerbait gehiago: ezagutzen duen subjektuak, guk, jartzen duguna. Zerbait gehiago hori a priorizko formak dira, hauek sentimenen bidez jasotakoa bateratzea, antolatzea eta elaboratzea ahalbidetzen digute.\nEzagutza azaltzeko era berri hau Kopernikoren Unibertsoari buruzko teoriarekin konparatzen du Kantek. Ordura arte, Unibertsoaren erdigunea Lurra zen eta denak beraren inguruan biratzen zuen. Kopernikok, Eguzkia erdian kokatzean eta Lurra bere inguruan biraka jartzean, hipotesi iraultzaile bat egin zuen. Era berean Kanten teoria agertu arte gure ezagutzak gauzen inguruan biratzen zuela pentsatzen zen, ezagutzen dugun objektuaren inguruan.\nHemen Kopernikoren lehen pentsamenduekin bezala gertatzen da: izarren armada osoa ikuslearen inguruan jiraka zebilela suposatuz zeruko higiduren azalpenean aurrera egin ezin zuenez gero, orduan saiatu zuen ea ez litzatekeen hobe izango ikuslea jirarazi eta izarrak geldirik utziko balitu.\nGauzak dira subjektuaren ezagutzeko moduari egokitu behar zaizkionak. Giza subjektua da ezagutzaren protagonista, eta ez gauzak. Ezagutza giza subjektuak eraiki eta laboratzen du bere arrazoimenaren baldintzen (apriorizko formak) arabera.\n“Kanten metodoa transzendentala da, hau da, esperientziaren baldintzez galdetzen duena. Aurrerantzean arazoa ez da izango gauzak nolakoak diren, baizik guk nola ezagutu ahal ditugun; izan ere, ez dago subjektua gauzen mende, baizik eta haiek daude subjektuaren ekimenaren baldintzen mende” (3).\nZientzia, eraikuntza bat?\nEzagutzaren a priorizko baldintzen azterketan (“analisi transzendentala”) Kantek ezagutzaren ahalmenak aztertuko ditu: sentimena, ulermena (edo adimena) eta arrazoimena.\nA priorizko formak\n“Arrazoimen hutsaren kritika” Liburuaren atala\nSentimena Espazioa eta denbora Matematika Estetika Transzendentala\nUlermena (adimena) 12 kategoriak Fisika Analitika Transzendentala\nArrazoimena Nia, Mundua, Jainkoa Metafisika Dialektika Transzendentala\nSentimenaren a priorizko formak espazio eta denbora dira. Beraiei esker, sentimenen inpresio sentikorrak antolatu eta, fenomeno bihurtzen dira. Gauzak, beraz, esperientziaren bidez iristen zaizkigu. Baina ez zaizkigu iristen berez diren bezala (noumeno), baizik eta beraien “itxuren” edo “agerpenaren” arabera. Gauzen noumenoa guztiz ezezaguna zaigu. Mundua gertatzen diren fenomeno multzo bat bezala ezagutzen dugu.(fenomeno= agertzen zaidana; φαινόμενoν: ‘itxura, agerpena’) gauzek gure zentzumenen aurrean agertzen dutena; hots, gauzez dugun lehen kontaktua, esperientzia izena ematen zaiona)\nUlermena sentimenezko intuizioaren bidez ematen zaiguna judizioetan elkartzeko gaitasuna da. Ezagutzeko, adimenak kontzeptuak erabiltzen ditu, hala nola, “etxearen kontzeptua”, “mendiarena”, e.a. Hauek “a posteriori” laboratutako kontzeptuak dira, hau da esperientziari esker lortutakoak. Baina adimenaren kontzepturik garrantzitsuenak “a priorizkoak” dira. Kategoriak deitu zituen Kantek eta guztira 12 dira. Fenomenoak forma hauen arabera antolatzen ditugu.\nAdibidez, “sustantzia” edo “kausalitatea” fenomeno zientifikoak antolatzeko beharrezkoak dira beraien arteko erlazio kausalak eratzeko. Kategorien bidez, fenomeno batzuk besteen kausa bezala ulertzen ditugu (adibidez, berotasuna-dilatatzea). Kontzeptu hauek hutsak dira, beraz beharrezkoa dugu esperientziatik datorren “materiaz” betetzea aplikagarriak izateko. Eta aplikatzean, mundua subjektuaren a priorizko forma hauen arabera antolatzen dugu.\nOndorioz, zientzia egitean, Galileo edo Newton ez zuten Naturan ezkutatuta zegoen zerbait deskubritu, baizik eta gauzen eta fenomenoen mundua ikusteko era berri bat eraiki zuten. Mundu hau, gizaki guztiek era berean ikusi eta ezagutzen dugunez, beharrezkoak diren legeez antolaturik eta arauturik agertzen zaigu. Baina gizakiak ez du lege naturalen “kopia” bat bere buruan jasotzen, gizakiak Naturari bere legeak “jartzen” dizkio.\nMetafisika, ilusio bat?\nKategoria edo kontzeptu hutsak soilik esperientziak emandako fenomenoei aplikatu ahal zaizkie. Berez, egitura hutsak dira, sentimenetatik datozen datuekin bete egin behar direnak ontzia urarekin bete behar den moduan. Ezin zaizkie gure esperientziatik kanpo dauden arazo edo errealitateei aplikatu. Berotasuna gorputzen hedaketaren kausa dela esan dezakegu, baina ezin dugu esan Jainkoa munduaren kausa denik, kasu honetan “kausa” kategoria intuizio enpirikorik ez duguneko errealitate bati aplikatzen baitiogu.\nMetafisikak sentimenen eremutik kanpo dauden errealitateak ezagutu nahi ditu. Giza arrazoimena, gure ezagutza guztiak bateratzeko nahian, Kantek “arrazoimenaren ideiak” deitzen dituen kontzeptu berezi batzuk sortzen ditu. Horrela, Mundua, Arima (Nia) eta Jainkoaren kontzeptuak sortzen dira eta gure ezagutza guztiak hauen azkeneko emaitzak balira azaltzeko joera daukagu. Zehaztuz:\nMunduaren ideia gure kanpo esperientziaren fenomeno guztien azken kausa izango litzateke,\nNia edo Arimaren ideia gure barne esperientziaren fenomenoen azken erreferentzia, eta, azkenik,\nJainkoaren ideia barne zein kanpo fenomeno guztien azken kausa bezala joko genuke.\nArrazoimenaren ideia transzendental hauek errealitate horiek pentsatzea posible egiten digute (ez direlako kontraesankorrak), baina ezin dute bere ezagutza ahalgarria egin, eta gutxiago oraindik bere existentzia ziurtatu. Metafisika, zientzia bezala; ezinezkoa da, gure esperientziatik kanpo dauden errealitateak ezagutu nahi dituelako, eta errealitate horiei dagozkien fenomenorik, materiarik, ez daukagu. Metafisikak eraikitzen duena ezin da esperientzian ez baieztatua ez ezeztatua izan. Metafisikarekin zientzia egin nahi izatea dogmatismo edo ilusioan jaustea da.\nBeraz, posibilitate bat geratzen da soilik Metafisikarentzat: arrazoimena beraren kritikaz arduratzea, hau da, bere mugak eta gaitasunak zehaztea.\n(1) Ibon Uribarri, Immanuel Kant: bizitza eta filosofia, Donostia, Jakin 1997, or 38\n(2) Ibon Uribarri, Immanuel Kant, gaur (1724-1804/2004)” artikulua. 2004 Jakin 145zk, or 94\n(3) Ibon Uribarri, “Immanuel Kant, gaur (1724-1804/2004)” artikulua. 2004 Jakin 145zk,or 94\n< Arrazoimenaren Kritika\nZer egin dezaket? Etika Autonomoa >\n2016-03-20 2016-04-02 amaiafiloarrazionalismoa,enpirismoa,Ilustrazioa,kant\nAurrekoa Previous post: Arrazionalismoa eta enpirismoa\nHurrengoa Next post: Zer egin dezaket? Etika Autonomoa


Dagoeneko famatua den errelatorearen polemika honen figura Estatu eta Autonomia-erkidego baten arteko berdintasuna eragiten zuelako sortu zen. Hau da, elkarrizketa bat. Dena den, egoera honek sutan jartzen baditu Vox, eskuindar oposizioa, PSOEko zenbait kide eta hainbat espainiar nazionalista (berdin dio igandean Colonen 45.000 edo 200.000 pertsona baldin bazeuden), zaila da Espainiak elkarrizketatzat proposatzen zuen hura Estatuak nahi duena eta Gobernu zentralak nahi duenaren arteko negoziazioa bezala ikusi eta kritikatzea. Hau da, bakarrizketa bat.\nProcés-aren epaiketa hasi den egun hauetan, ez legoke gaizki ezta ere historian zehar begirada atzerantz botatzea argi dagoen zerbait ikusteko: desobedientzia zibilaren bidea eskubideak eskuratzeko bide bakarra izan ohi dela\nKomeni da Zapatero zein Aznarren gobernuek ETArekin izan zituzten negoziazioak gogoraraztea. Procés-aren epaiketa hasi den egun hauetan, ez legoke gaizki ezta ere historian zehar begirada atzerantz botatzea argi dagoen zerbait ikusteko: desobedientzia zibilaren bidea eskubideak eskuratzeko bide bakarra izan ohi dela. Nabarmen eskubide hauek emakume eta gizonen zein txuri eta beltzaranen arteko berdintasuna eskuratzeko edota nazio baten independentzia lortzeko izan daitezkeela. Jakina ez daudela maila berean, baina inor ofenditu ez dadin aldeak baztertuz, argi eta garbi dago ere hain arlo anitzetan erreferente diren Oscar Wilde, Martin Luther King, Henry David Thoreau, Eduardo Galeano edota Ghandik arrazoi osoa zutela desobedientzia, orokorki, bidezkoak ez diren legeen aurretik dagoen betebehar morala dela esaterakoan. Izan daiteke gatazka ezberdin hauen artean baztertu behar diren aldeak handiegiak izatea akusatuak txandako politikari katalan gutxi batzuk direnean, baina ez hauek Kataluniako hiru milioi biztanle baino gehiagoren kopla-buruko direnean.\nLege orokorretan, zentzuzkoak diren horietan, konparazioak edozein egoera eta testuinguru historikora egoki daitezke, jarrera politikoak alde batera utzita. Horregatik, procés-aren politika izaera eta honen inguruko berriek funtsezkoa den aspektutik desbidera dezakete begirada. Elkarrizketaren keinu batek sortutako protesten garrasiek ez dezatela Estatuak hitz egiten duen bakarra dela entzuten eragotzi.


Kode Penalean lesioen delitu berariazkotzat jasoko da emakumeen mutilazio genitala. | Consumer\nKode Penalean lesioen delitu berariazkotzat jasoko da emakumeen mutilazio genitala.\nGobernuak dioenez, praktika hori ezin da "tradizio eta sinesmen erlijiosoetan aitzakiatzat hartu".\nAtzo, Mariano Rajoy Gobernuko lehen presidenteordeak esan zuenez, Zigor Kodea aldatu egingo da, lesioen delitu espezifiko gisa emakumeen mutilazio genitala sartzeko. Izan ere, Mariano Rajoyk erreforma hori arrazoitu zuen, eta honela funtzionatuko du: “Erlijio-tradizio eta sinesmenetan aitzakiezina den praktika bati erantzun penala ematea”.\nEra berean, Rajoyk esan zuen Kode Zibila aldatu egingo dela “Espainian bizi diren ezkontide atzerritarrak, batez ere emakumeak, espainiar herritarrak bezala dibortziatu ahal izan daitezen, orain dakiten bezala, beren lege nazionala aplikatu gabe, askotan banantzea eta dibortziatzea eragozten baitie”.\nZigorrak gogortzeaz eta kodeak berritzeaz gain, Gobernuak honako hauek proposatzen ditu: mugako kontrolak indartzea, alde biko lankidetza-hitzarmenak eta Europar Batasuneko alde anitzekoak bultzatzea, eta oinarrizko tipo penala ezartzea lau eta zortzi urte bitarteko espetxe-zigorrak dituzten pertsonen legez kanpoko trafikoaren errudunentzat.\nHalaber, administrazio-prozedurak sinplifikatzearen alde egiten du, alferrikako dokumentazioa ezabatzearen alde, Espainian lan egiteko eta bizitzeko behar den dokumentazioaren tramitazioan bikoiztasunak ezabatzearen alde, eta egoitza-txartela Europako Esparru Ekonomikoko nazioetatik datozen herrialdeentzat derrigorrezkoa ez izatearen alde.\nMigrazio-fluxuei dagokienez, Gobernuak proposatzen du langile atzerritarren kontratazioa irekitzea, enplegu-merkatu nazionalak eskaerari erantzun ezin dionean, eskaintzen tramitazioa azkartzea eta lan-merkatuko legezko baldintzak betetzen direla bermatzea. Azkenik, ikus-entzuleei lan egiteko baimena ematea proposatzen da, legearen arabera iristen direla bermatzeko eta Gizarte Segurantzan erabat sartzen uzteko, bakarrik dauden adingabe etorkinei arreta berezia eskaintzeko eta hezkuntza gizarteratzeko oinarrizko tresnatzat hartzeko.\ngenital-eu kode mutilación-eu


2016ko urriaren 20an martxan jarri zen Urolanprest web orriaren jarraipen bilera egin zuten joan den ostiralean, hilak 14. Gaur eguneko langabetuei zuzendutako formakuntza eta enplegu eskaintza aztertu zuten, eskualdeko udalek eta eragileek bertan parte hartu zutelarik.\nOtsailean egin zen lehen bilera eta ostiralekoa bigarrena izan zen. Urolanpresten balorazio positiboa jaso zen enplegu eta formakuntzaren erreferentziko erraminta bezala, bere helburua betez. Iraurgi Berritzeneko proiektuen koordinatzailea den Itziar Abarisketak beste hainbat konturen artean jakinarazi zuenez, Urolanprest-en daturik onena maiatzean izan ziren: Guztira 3177 sesio izan zituen web orriak (urtarrilean 2508 izan zituen) eta hilabetero 1500 bisitari izaten ari da batazbeste. Eskualdeko eragileek eta udal ordezkariek web orriaren, sare sozialen eta buletinen inguruko iritzia eman zuten, eta web orria aurrera daramaten teknikariei hainbat gomendio ere eman zizkieten.\nLangabeziari begirada bat eman zioten, azken hilabeteetan izaten ari den bilakaera positiboa (%9,6) nabarmendu zuen Abarisketak, eta gaur egungo langabetuen profila honakoa dela azaldu zuen: 10etik 7ek derrigorrezko ikasketak arte dituzte; horietatik %45ak 45 urte baino gehiago dituzte eta beti emakumezkoen tasa altuagoa da.\nEragileen gune horretan eskualdeko langabetuen formakuntza koordinatzea lehenetsi zenez, eragile desberdinek datozen hilabeteetan langabetuentzat eskainiko dituzten ikastaroak elkarbanatu zituzten. Irailera begira zer ikastaro antolatuko diren eta zer ikastaro egitea aurreikustea duten azaldu zuten. Besteak beste, soldaduraren, mendekotasun egoeraren, mekanikaren, administraritzaren eta zurgintzaren alorreko ikastaroak aipatu ziren.\nItziar Abarisketak eskualdeko enpresa industrialetan egindako enplegu aztarnategiko ondorioak azaldu zituen datozen urteetan eskatuko diren profil profesionalen berri emanez (batez ere Lanbide heziketa eta ingeniaritza profilak), eta langabetuen profilak profil horretara bideratzeko aukerak aztertu zituzten.\nHorrez gain, aurreikusita ez dauden eta interesgarriak izan daitezkeen ikastaroen inguruan aritu ziren bilerara gerturatu zirenak. Azaldu zutenez, interesgarria izango litzateke eskualdean zehar ostalaritzaren alorreko ikastaroak antolatzea, besteak beste.\nIraurgi Berritzeneko zuzendaria den Begoña Beobidek langabetuei zuzendutako ekintza koordinatuak elkarlanean antolatzea garrantzitsua dela azaldu zuen, eta enplegu eta formakuntza eragileen mahaiak eskualde mailan duen garrantzia azpimarratu zuen.\nHonako hauek izan ziren bilerara gerturatu direnak: Boziko Imanol Iribar, Azkoitiko Gazte Bulegoko Esther Sudupe, Azpeitiko Gazte Bulegoko Oihana Sudupe Iraurgi Berritzeneko Enplegu Zentroko Maialen Ituarte, Lanbideko Arantxa Azpiazu, Sartu Bategineko Marta Senz, Urola Lanbide Heziketako Eduardo Sudupe, Urolaldeko Goretti Segurola, Azpeitiko Udaleko Leire Goenaga, Azkoitiko Udaleko Ana Azkoitia, Zestoako Josetxo Mendizabal alkatea eta Errezilgo Sebero Agirretxe alkatea.


Durangoko geltoki nagusia.\nAurrekontua:\t23.711.494 €\nEgikaritze-epea:\t54 hilabete\nBezeroa:\tEUSKAL TRENBIDE SAREA\nLurpeko geltokia, 91 m-ko luzerako erdiko nasa duena, +98,50 mailan. Haren helburu nagusia Amorebieta-Etxano eta Durango artean trenbidea bitan banatzea da. Nasaren zolataren azpian, alboko bi galeria daude, zabalera aldakorrekoa, EBA aireztapenerako. Erdian geratu den zuloan, zerbitzu-galeria dago.\nObra bereziak: larrialdiko aireztapena, ponpaketa-putzuak, etab. Egitura nagusiak egin ziren: geltoki-kaxaren maila, +104,00 maila, mezzanina, eskailera metalikoak, hormigoizko eskailerak eta obra bereziak. Kanpotik geltokira sartzeko, bi bide daude. Iparraldeko sarbidetik, geltokiko ataritik Sasikoa kalera irten daiteke +108 mailako forjaketatik kanpoaldera doan hormigoizko eskaileratik.\nAltzairu herdoilgaitzeko larrialdiko eskailera, nasatik +108 mailako merkataritza-galeriaren solairuraino iristen dena. Altzairu herdoilgaitzeko eskailera, nasatik +104 mailako solairura igotzeko. Forjaketak +108 eta +113,60 mailetan, geltokiko hormen bi aldeetara eta aurreikusitako lurpeko aparkalekuaren hegoaldean.\nMezzaninaren mendebaldeko nasa-zatia, geltokiko hormen artean, argi-zuloz estalita dagoena. Geltokia estaltzeko egitura metalikoa egitea, Tail”. Durangoko geltokiko aparkalekuaren eta geltoki horren arteko lotura eta sarbideak egitea eta zerbitzuan jartzea.\nTrenbidea instalatzeko lanak bukatzea, bai lurpeko 1. tartean, bai geltokian.\nLurpean egongo den geltokiko -1 solairuko merkataritza-zentroak ia 4.400 m2-ko azalera izango du, eta haietatik, 1.800 m2-tan, supermerkatu handi bat egongo da. Gainerako 1.700 m2-ko espazioa 40 eta 100 m2 bitarteko gunetan banatuko dira, 16-40 merkataritza-lokal egiteko. 1.000 m2-ko espazioa ostalaritzarako gordeko da. 396 lekuko aparkalekua egongo da, hiru solairukoa. Leku horien % 52 txandakako erabilerarako izango da; % 27, aldirietako aparkalekua izango da; eta gainerako % 21, abonamendurako. Aparkalekuko sarrera Alluitz kalean egongo da.\n2.571.376 kg B-500S altzairu, armaduran\n19.541 m HA-25 hormigoi armatu, egituretan\n65.400 m3 zinbria, 750 kg/m2-ko M-S lauzetan\n3.060 m2 estaldura lau, zuntzezko zementuzkoak\n97.695 m3 hondeatzea, plataforma egiteko\n1.275 m3 hondeatzea, zanga eta putzuetan/harrian\n7.327 kg txarrantxatze metaliko\n4.348 m3 HM-20, zimenduetan\n122.212 kg egitura metaliko, S275 altzairuzkoa\n32.570 kg AISI 316L altzairu, eskailera metalikoetan\n500 m2 beira laminar, orri bikoitzekoa\n4.425 m Swelles motako ainguraketa\n29.698 kg altzairu, txapa galbanizatukoa\n45.811 kg altzairu lakatu\n2.068 m2-ko gainazalaren akabera, zolata eta forjaketetan\n667 m zulo, mikropiloteak jartzeko\nTrenbide-egiturak eta aparatu\nInstalazioak - Akaberak


Eskuratzeko baldintzak - navarra.es\nEtxebizitza babestua eskuratzeko baldintzak bete behar dituzte bai eskatzaile gisa ageri denak, bai haren familia unitateko beste kide guztiek (funtsean, ezkontidea edo bikotekide egonkorra, eta ondorengo ahaide adingabeak).\nHala, etxebizitza babestua eskuratu ahal izateko gutxieneko baldintza batzuk bete behar dira:\nEtxebizitza babestuen eskatzaileen Zentsuan izena eman behar da.\nEtxebizitza babestua bizileku ohiko eta iraunkor gisa erabili behar da.\nEtxebizitzen araubide bakoitzerako eta laguntza mota bakoitzerako finkatzen diren betekizunak bete behar dira ahalmen ekonomikoari dagokionez. Ahalmenaren kalkuluan kontuan hartuko dira familiako kideen diru sarrera ponderatuak eta, halakorik badute, ondarea.\nEzin da eduki beste etxebizitza baten edo etxebizitza puska baten (kokalekua gorabehera) jabaririk edo hura erabili nahiz gozatzeko eskubide errealik, bi inguruabar hauek batera gertatu ezean:\nDesegokitasuna, hau da, etxebizitza hori familia unitatearen beharretarako egokia ez izatea, adibidez, metro koadroen kopuruagatik.\nEtxebizitza edo etxebizitza-zati hori eskaintzea Nafarroako Gobernuari edo haren sozietate instrumentaletako bati.\nEtxebizitza baten edo etxebizitza puska baten jabaririk edo erabili nahiz gozatzeko eskubide errealik eskualdatu ez izana azken 5 urteetan (gehienez 90.000 euroko diru sarrerak ekarri dituzten eskualdaketak baldintza hori bete beharretik salbuetsiko dira).\nEskatzaileak egoitza-baimena eduki behar du agiri hori eskatzen ahal zaion kasuetan, eta Nafarroako udalerri batean erroldatuta egon behar du.\nHutsik dagoen etxebizitza eskuratzeko baldintzak desberdinak izaten ahal dira.\nHalaber, etxebizitza babestua bigarren transmisioan (erabilitako etxebizitza erosten denean) eskuratzeko baldintzak desberdinak dira.


Jean-Marc Orgogozo - Wikipedia, entziklopedia askea.\nDonibane Lohizune, 1947\n2022 (74/75 urte)\nneuropsikiatria eta ikertzailea\nJean-Marc Orgogozo (Donibane Lohizune (Lapurdi), 1949-Bordele, 2022ko otsailaren 9a) medikuntza nuklearrean, neuropsikologian eta psikiatrian lizentziatua, Jean-Marc Orgogozo mundu osoan aintzatetsia izan zen garunaren zahartze normal eta patologikoan, trazuetan eta neuroendekapenezko gaixotasunen inguruan egindako lanagatik. 2004 eta 2010 bitartean, Akitaniako eskualdeko kontseilari izan zen goi-mailako hezkuntza, ikerketa eta berrikuntza arduraduna.\nDonibane Lohizunen jaio eta gaztetan heldu zen Itsasura, non bere aitak medikuntza lantzen zuen. Orgogozo irakasleak Baionako René-Cassin institutuan ikasi zuen. Bordeleko Unibertsitate Ospitaleko Neurologia saileko buru eta neurozientzia klinikoko zentroko buru izan zen, 1982 eta 2015 artean. Bordelen kokatua, mediku emeritu honek Ikerketa eta Garapen Teknologikorako Eskualdeko Aholku Kontseiluko presidente kargua ere izan zuen. Neurocampus proiektuaren zuzendari izan zen, 2011tik 2014ra. Akitaniako eskualdeko kontseilari izan zen goi-mailako hezkuntza, ikerketa eta berrikuntzaren arduraduna, 2004 eta 2010 artean.\nHaren hileta-elizkizunak Biarritzen egin ziren.\nJean-Marc Orgogozo garunaren zahartzeari, trazuei eta neuroendekapenezko gaixotasunei buruz egindako lanagatik ezaguna izan zen mundu osoan. Jean-Marc Orgogozok Alzheimerraren arrisku-faktoreen gaia ere landu du, nutrizio-faktoreen inguruan bereziki. Orgogozo irakaslea ere ezaguna da ardoaren kontsumo moderatuak adinekoen seniltasun arriskua erdira murrizten duela frogatu zuelako.\n(Frantsesez):Ohar nekrologikoa Mediabasken webgunean.\nOrriaren azken aldaketa: 19 otsaila 2022, 17:37.


Laguntzari esker gainditzeko modukoa den beldur mota hori nozitzen dute hiru bidaiaritatik bik\nHegazkina ohiko garraiobide gisa darabilen jende askoren iritziz, ekipaje txarra da beldurra. Hegan egiteko beldurraz Boeing enpresa aeronautikoak eginiko inkestak argi eta garbi erakutsi duenez, hiru bidaiaritatik bik hegan egiten dutenean trastornoak nozitzen dituzte eta bost lagunetik batek ahalegin guztiak egiten ditu hegazkinean ez sartzeko. Gidaliburu, ikastaro eta terapiak tresna baliagarriak dira hegazkinean sartzearekin pentsatze hutsak sorrarazten duen izua uxatzeko, fobia hori gainditu egin daiteke eta.\nIzuak hegazkinean ibiltzea galarazten dien pertsonei ez ezik, -une horretako ikara kontrolatu eta disimulatzea lortzen badute ere- aireontzia abiatu, aireratu, lur hartu edo turbulentzi gune bat zeharkatzen ari denean gaizki sentitzen direnei ere mesedegarri gertatzen zaie laguntza.\nBestelako izu eta fobiekin jazotzen den legez, hegan egiteko beldurra pertsonaren alderdi inkontzientean sortzen da eta fenomenoa esplikatzeko arrazoi objektiborik ez dago, gizakiak hegan egitea berezko ez duela dioen arrazoi logiko hori izan ezik. Errailen gainetik berrehun kilometro orduko ibiltzea ere ez du bat ere berezkorik baina honek ez dio pertsonari horrenbesterainoko izua sorrarazten. Hegazkinera gerturatze hutsarekin sufritzen dutenek, hegan egiteari dioten arbuioan telebistan edo zinean ikusitako egiazko edo fikziozko istripu eta ezbeharren oroitzapenak, hegazkinak talka egitea galarazten duen teknologia berria ez ezagutzea eta, areago, ontziaren kontrola norberak eduki ordez pilotuaren eskuetan egotearen ondoriozko ahuldadea tartekatzen zaizkiela aitortzen dute. Horrela sentitzeko aukera gehien dituzten pertsonak, logikaz, etengabe hara-hona dabiltzanak -istripua gertatzeko probabilitatea geroz eta hurbilagotik ikusten dutelako- eta inoiz hegaldi batean horrelako eskarmenturik nozitu dutenak dira. Hegan egiteko beldurra edonorengan ager daiteke, dena dela.\nIkastaroak: 14 ordu, 380 euro, simulagailua eta egiazko hegaldia\nBerariazko auto-laguntzazko gidaliburuak edota profesionalek emaniko terapiak dira arazo hori gainditu nahi dutenen eskurako irtenbideak. Badira, izan, psikologo eta pilotuek ematen dituzten taldeentzako ikastaroak asteburuetan: 14 ordu inguru irauten dute (bi saiotan banatuak) eta 380 euro inguru kostatzen da matrikula./imgs/20060401/miscelanea01.jpg\nZuzendaritzaz eta giza baliabideez arduratzen diren enpresak eta aire konpainiak dira horrelako ekimenetan bezero behinenak. Erlaxatzeko teknikez azalpen teoriko eta nozioak ikastea ez ezik, beldurraren kausez gogoeta indibiduala egitea ere terapia gisa aplikatzen dute ikastaro horiek. Prestakuntzari amaiera emateko, bizipena simulagailu batean antzezten da eta, ondoren, egiazko hegaldi bat egiten da, ikasitakoan arrakasta lortu dela frogatzeko.\nTerapia psikologikoa funtsezkoa da ikastaro horietan, beldurra zein faktorek eragiten duten ezagutzea ezinbestekoa baita. Bertara doan bezeroak hegazkinaz eta hegaldiaren inguruko protokolo guztiez ezagutzen duena arrazionalizatzea da eskola teknikoen helburua. Beldurra sorrarazten duten sentsazioak ingurune seguru batean esperimentatzeko aukera ematen du simulagailuak eta, noski, izu irrazionala berriro ager ez dadin, erabiltzaileak klabeak barneratu dituen egiaztatzen laguntzen du.\nBeldurrik gabe hegan egiteko arrazoiak\nFida zaitez tripulazioarekin. Pilotuak ongi baino hobeki prestaturiko profesionalak dira, forma fisiko eta psikiko hobezinean daudenak.\nGogoan izan datu objektiboek diotena: hegazkina garraiobide seguruena da. Mundu osoan 2003 urtean hegaldi zibiletan gertatu ziren 162 istripuetan 1.204 pertsona hil ziren. Urte hartan 4.084 lagunek galdu zuten bizia Espainiako errepideetan.\nGarraiobide honek teknologia, prozedura eta materialik sofistikatuenak darabiltzanez, aire-espazioan akatsak izatea oso-oso zaila da.\nIzan kontuan hegazkineko segurtasun eta salbamendurako baliabideak ugariak direla. Aire-istripuaren amaiera ez da beti katastrofea; batzuetan lurrartze bortxatua baino ez du eragiten, bidaiarentzat ondorio larririk izateke.\nBidaian zehar beldurrik nozitzen baduzu, eska iezaiozu laguntza hegazkineko pertsonalari, bidaiaria laguntzea baitu bere eginkizunetako bat.\nEroso joatea ere, mesedegarri\nPresta ezazu ekipajea behar bezain aurretik, estres-espiralari eta uzkurdurari saihets egiteko.\nZoaz atseden hartuta hegazkinera.\nHartu karbohidratoak: oreak, arroza eta gauza gozoak hegaldia hasi baino hiru ordu lehenago, eta gozokiak bidaian (logura areagotu eta antsietatea baretzen dute hauek).\nEz begira hegazkineko leihotik. Baliteke okerrago sentitzea.\nSaia zaitez konfiantzako norbaiten aldamenean joaten, era horretan beldurrak franko desagertzen direlako.\nAhal dela, hegazkinean ez hartu alkoholik, ezta jan ugaririk ere.\nHegaldian zoazela, har ezazu baso bat ur ordubeteko. Adrenalina uretan diluitzen da baina barru horretako airea lehorra da.\n“Turista klaseko sindrome” ezaguna (hanketako tronbosia) iraupen luzeko bidaietan bakarrik ager daiteke eta, gainera, bera “sendatzea” oso erraza da: tarteka, zutitu eta ibil zaitez edo, bestela, 12 ordu eginikoan, hartu aspirina bat.\nTurbulentziak egokitzen direnean, ipin ezazu burkoa, burusia edo arropa bat tolesturik sabelaren kontra eta hertsi ezazu segurtasun-uhala, erraiak lotu nahi bazenitu bezala: horrela, grabitazio eta anti-grabitaziozko mugimenduek eraginiko sentsazio ezatsegina arindu egingo zaizu. Gogoan izan turbulentziak ez direla inola ere arriskutsuak.\nDenetan erosoena larrialdi-ilara da. Hobe duzu hegaletik aurrera esertzea: hor mugimenduak leunagoak dira eta hotsa ez da atzean bezain ozena.\nEzaba itzazu artega edo urduri egoteko motiboak:\nHegazkinean sartu aurretik zoaz komunera (batzuetan, uhalak askatzeko baimena eman arte ordu erdia ere igarotzen da).\nKendu kontaktu-lenteak edo balia itzazu malko artifizialak. Ez erabili makillajerik (laguntzailek makillajea basamortu-klimetan darabilte).\nEntzun musika lasaia audio kaneletatik.\nSaia zaitez distraitzen (hartu txiste liburuak, argazkidun aldizkariak, gurutze-hitzak, eskulanak, etc.).\nJantzi kotoizko arropa erosoa, takoirik gabeko oinetakoak, lokarridunak, gomazko zola dutenak, edo zapatilak.


Etxeko indarkeria eta haurren abusua | Consumer\nEtxeko indarkeria eta haurren abusua\nUnicefek eta Body Shopek txosten bateratu bat egin dute bikote-indarkeriak haurrengan duen eraginari buruz.\n‘Tras las puertas cerrada’ azterlanak erakusten duenez, Espainian 188.000 adingabe inguru daude beren etxeetan indarkeria mota desberdinen eraginpean.Espainian 188.000 adingabe inguru daude beren etxeetan indarkeria mota desberdinen eraginpean.275 milioi eurora iristen da kopuru hori mundu osoan, batez ere haurretan eta hiru urtetik beherako haurretan. Azaldu du, gainera, lotura giltzarria dagoela etxeko indarkeriaren eta haurren abusuaren artean, eta ondorio nagusi gisa adierazi du ezen, etxeko indarkeriazko egoeren biktima txikiek dituzten ondorio emozional eta fisikoez gain, aukera “oso handia” dagoela haur horiek etorkizunean tratu txarren biktima edo tratu txarren biktima bihurtzeko.\nEtxeak edozein umerentzako babeslekua izan behar duela argi dagoen arren, Unicefek ohartarazi du kasu askotan etxea milaka umerentzat mehatxu bihurtzen dela. Adingabeak bikotearen arteko indarkeriaren lekuko nagusi bihurtzen dira, eta, batzuetan, haiek izaten dira gorputz zigorren biktimak, gaitasunak, tratu txarrak, mehatxuak eta sexu-abusuak zuzentzeko. Gainera, indarkeria mota horiek familiako kideek edo beren ingurune hurbileko pertsonek sortzen dituzte. Era berean, txostenean jasotzen da zaila dela etxean gertatzen den indarkeria hori jendaurrean jartzea; izan ere, “komunikabideetara muturreko kasuak bakarrik iristen dira”, eta zehazten du indarkeria mota horrek emakumeengan dituen ondorioak ondo dokumentatuta daudela, ez dela gauza bera gertatzen haurren kasuan.\nTxostenaren arabera, gobernuek legeak eta neurriak ezarri behar dituzte adingabeak etxeko indarkeriatik babesteko. UNICEFek Espainian dituen haurtzaroko gaien koordinatzaileak, Gabriel González Buenok, azaldu du genero-indarkeriaren aurkako legeria egin zenean adingabeak ahaztu egin zirela, eta ez zela planteatu bikotearen indarkeriak eragindako trauma eta ondorio larriak ere izan ditzakeenik".\netxeko haur unicef-en abusu haurrak indarkeria informe-eu


Debagoieneko Osasun zerbitzua berrantolatzen jarraitzen dute — Oñatiko udala\nDebagoieneko Osasun zerbitzua berrantolatzen jarraitzen dute\n88 ohe gehiago egokitu dira Arrasateko ospitalean\nCOVID 19ak kutsatutako gaixoak hartzeko berregokitze prozesuan ari dira Debagoieneko ospitalean eta horrek, eskualdeko osasun zerbitzuetan eragiten du. Atzo aurreratu bezala, Arrasateko erditze gelak itxi egin dira. Aurrerantzean beraz, erditzera doazen emakumeak Zumarragako ospitalera bideratuko dira. Beste horrenbeste egingo da ingresatu behar diren haurrekin ere, Zumarragako ospitalera bideratuko dira.\nPediatria arloko artatze zerbitzua Arrasateko anbulatorioan zentratuko da, beti ere, Oñatiko anbulatorioan umearen egoeraren lehen balorazioa egin eta gero. Balorazio hori telefonoz egingo da eta Oñatiko pediatra/medikuak erabakiko du Arrasateko anbulatorioan fisikoki artatu behar den ala ez.\nHori da pasa den astetik Debagoieneko ESIak eskatzen duena, alegia, anbulatoriora zuzenean joan gabe telefonoz deitzea eta handik jarriko gaituzte gure erizain edo medikuarekin harremanetan, eta ahal den neurrian, kontsulta telefonoz argituko da. Profesionalak erabakiko du aurrez aurreko artatzea beharrezkoa ote den eta kasu horretan adieraziko du anbulatoriora edo beste osasun zentro batera joan behar den. Oñatiko anbulatorioa itxita dagoenean Arrasatekoa izango da, orain artean bezala, erreferentziazko kontsulta zentroa. Hara ere ez joatea gomendatzen da eta kontsultak telefonoz egitea. Hauxe da Arrasateko anbulatorioko zenbakia: 943 03 52 50.\nEtxeko osasun arreta eskainiko duten bi talde berri jarriko dira lanean Debagoienean, datozen egunotan.\nAldaketa guzti hauek COVID 19ak eragindako gaixo ugariei arreta egokia emate aldera egiten ari dira. Debagoeineko ospitalean ama berri, ginekologia eta pediatria solairua guztiz berregokitu da koronabirus gaixoak hartu ahal izateko. 88 ohe gehiago egokitu dira. Gainera, koronabirusaren laginak hartzeko arreta puntu mugikorra jarri da martxan eskualdean. Laginak osasun arduradunek adierazten duten herritarrei hartuko zaizkie.


Txosnaginkane orientazino-ibilbidea estreinauko dabe bagilaren 26an, 27an eta 28an - bizkaie.biz\nBizkaie! 2020-06-17 09:24 Kirola\nIzen-emotea zabalik dago, hilaren 24ra arte.\nBilboko Konparsak taldeak Txosnaginkane orientazino-ibilbidea estreinauko dabe bagilaren 26an, 27an eta 28an. Mendizaleek hainbat objektu topau beharko ditue Txosnagane mendian, Pagasarri eta Ganekogorta artean. Izen-emotea zabalik dago, hilaren 24ra arte, hemen.\nTxosnaginkane orientazino-ibilbidea Bilboko Konparsak taldeak atondu dau Txurigorri, Bolintxu Bizirik, Kalderapeko taberna eta Iralako eta Bilbo Zaharreko jai batzordeakaz alkarlanean.\nJarduera ez lehiakorra izango da eta osasun-erispideak oinarri hartuta, Bilboko Konparsa taldeaek azaldu dauenez, ekimenaren helburua Bilbo inguruko mendi eta natura espazioak ezagutzea eta disfrutetea da, modu libre eta arduratsuan. Horregaitik, parte-hartzaile guztiei dei egin deutse jarraibideei kasu egiteko, danon osasuna bermatzeko eta ingurumena errespetetako.\nTxosnagane mendiaren inguruko ginkanak ibilbide bi izango ditu norberak hautatzeko eta horreen barruan hiru zirkuitu izango dira, zozketan egokituko diranak. Edozein kasuan, topetako hamaika objektu izango dira. Biderik luzeenak izango ditu 19,17 kilometro eta 967 metroko desnibel positiboa; eta laburrenak, 13,60 kilometro eta 582 metroko desnibel positiboa.\nNorberaren ibilbidea eta lagungarriak ezagutzeko ezinbestekoa izango da aurretik izena epearen barruan emotea, izan be, bagilaren 25ean ginkanea egiteko informazino dana bialduko jake izena emon daben guztiei, tartean parte-hartzaile bakotxari egokituko jakon ibilbide zehaztua eta topau beharreko elementuen zerrendea. Norberak erabagiko dau bagilaren 26tik 28ra zein egun eta ordutan igongo dauen mendira, jagokozan objektuen bila joateko. Topauko dauen elementu bakotxagaz selfie bat egin eta amaitu ondoren, Bilboko Konparsei bialdu, bagilaren 30a baino lehen. Konparsek irabazleen barri emongo dabe garagarrilaren 1ean. Ginkaneak sari bi izango ditu, biak zozketaz: Kalderapeko tabernan afaltzeko edo bazkaltzeko txartela, objektu danak topauko dituenen artean; eta aurrerago jakinarazoko dan sari herrikoia, parte-hartzaile danen artean.\nAzken buruan, antolatzaileek ahalegin handia egin dabe jende pilaketak ebitetako, berbarako, ekimena hiru egun eta dozenaka orduan banatu dabe, parte-hartzaile bakotxak gurago dauen unean egiteko, gainera. Hiru zirkuitu ezbardin dira eta hasiera eta amaiera puntuak ezbardinak izango ditue, ezelako puntu estatiko barik.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"IRALE (1999-2000 ikasturtea)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: IRALE (1999-2000 ikasturtea) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa)\nFabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... 1 Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) 1 Produktuen egiaztapena (Modulua) 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Mónica Castellarnau, Espainiako Mugarik Gabeko Medikuen Larrialdietako koordinatzailea | Consumer\nMónica Castellarnau, Espainiako Mugarik Gabeko Medikuen Larrialdietako koordinatzailea\n«Sukar hemorragikoek kaltetutako biztanleek beren beldurrak bideratzen dituzte lankideak errefusatuz»\n2005eko udaberrian, Angola astindu zuen Marburgen sukar hemorragikoaren epidemia batek. Bederatzi hilabete geroago, 2005eko azaroan, Angolako Osasun Ministerioak izurritearen amaiera deklaratu zuen. Orduan, datu ofizialek 252 kasu identifikatu eta 227 hildako aipatzen zituzten, nahiz eta susmatzen den kopuru errealak handiagoak izan zirela. Monica Castellarnau, Mugarik Gabeko Espainiako Medikuen Larrialdietako koordinatzailea, Afrikan sartu zen lehen laguntza-taldearekin, gaixotasun arraro hori agerraldi epidemikoaren arrazoia zela egiaztatu bezain laster.\nIZUA SUKAR HEMORRAGIKOEI\nJoan den udaberrian Angolan deslotu zen Marburg izurritea da guk dakigun okerrenetako bat, eta horri aurre egiteko neurri espezifikoak aplikatu ahal izan diren bakarretako bat, kurba epidemiologikoak oso neurri larriak hartu baino lehen. Oraindik ere desadostasunak daude tokiko osasun-agintarien eta prozesuan parte hartu zuten erakunde medikoen artean, baina kaltetuen eta hildakoen kopuruak, azkenean, 400 pertsonatik behera geratu ziren.\nMarburg-eko birusa 1960ko hamarkadaren amaieran lehen aldiz identifikatu zen hiri alemanaren izena hartzen du, eta Ébola birusaren familiarekin ahaidetutako filobirusa da. Bi taldeek sukar hemorragikoak eragiten dituzte eta heriotza-tasa handia dute. Gorputzeko jariakinekin kontaktuan egotean kutsatzen da birusa, batez ere izerdiarekin, listuarekin, gorotzekin eta odolarekin. Sukarra, zefalea, beherakoa eta gorakoak agertzen dira gaixotasunaren hasieran, eta malariarekin nahas daitezke. Baina, gero, infektatuek hemorragia orokorrak izaten dituzte, organismoaren ehunak urratzeagatik, eta hortzoietan, sudurrean eta begietan odola jariatzen hasten dira. Ez dago tratamendurik. Mónica Castellarnauk zehazten duenez, «epidemiari aurre egiteko modu bakarra aitortutako kasuak isolatzea eta hildakoak osasun-neurri zorrotzekin lurperatzea da».\nKutsatutako pertsonek berariazko antigorputzak garatu dituzten kasuak identifikatzeak hainbat ikerketa-ildo bultzatu ditu azken urteotan, nahiz eta oraingoz emaitzak ez diren positiboak izaten ari. Bestalde, gerraren eta pobreziaren artean dabiltzan herrialdeetako agintariek ere ez dituzte prebentzio-neurriak sustatzen. Tximino-haragiaren manipulazioa eta kontsumoa infekzio-iturritzat jotzen da, tradizioen pisua eta infektatuekiko kontaktu fisikoa losa izaten jarraitzen dute arriskua gutxitzeko. Hala ere, gaixoak eta fokuak isolatu eta konfinatzeko larrialdiko neurriak hobetu dira.\nbirus fronteras españa-eu izurrite marburg-eu medikuen larrialdietako koordinatzaile


Buenos Airesen, Argentinan, Villa del Parque-eko 50 eskoltako onenak\nEskoltak Villa del Parcetik\nGure puntu aipagarriak eskoltak Villa del Parcetik bere edertasun liluragarriagatik eta zerbitzu ezin hobeagatik. Bilatu onena Cabako eskoltak Villa del Parque, onenaz gozatzeko sexuaren arabera kapital federalean. Masaje terapeutak Kategoria onenaren Vdp-n Argentinaxp-eko nesken bikaintasunaz gozatzeko. Hoberena eskolta independenteak Villa del Parque zure neska gogokoena aukeratu ahal izateko.\nGure zerrenda Villa del Parque ZABALZA Oso berrikusita dago jaun orok behar duen segurtasun handiagoa lortzeko. Iragazki zorrotza igaro dute, zerbitzurik onena eta Argentinako neskarik ederrenak eta zainduenak bermatzeko.\nVilla del Parque oso auzo ederra izateagatik bereizten da. Kale lasai eta seguruak espazio diskretu eta koloretsua adierazten dute, non bakeak eta zuhaitzen landaretza bikainak zure eskoltako gogokoenarekin gozatzeko espazio bikaina sortzen duten.\nAuzoaren mugak Arregui, Gavilán, Francisco Beiró etorbidea, San Martin etorbidea, Álvarez Jonte etorbidea, Miranda eta Joaquín V. González kaleak dira. Iparraldean Agronomía auzoak ditu mugan, hegoaldean Villa Santa Rita eta mendebaldean Monte Castro eta Villa Devoto, ekialdean La Paternal eta Villa General Mitre.\nVilla del Parque eskoltako independenteak\nIpar gunea, emakume goxoenak eta erneenak disfrutatuko zaituztenak.\nZutabea, neska ederrak eskoltekin ibilaldi onenetarako.\nCABA, zure gauetarako emakumerik onenak eta talentudunenak.\nBelgrano, eskoltako andre ederrenek plazer onena eskaintzen dute.\nZaldi txikia, kalitate puta aukeraketa onena.\nPalermo, Cabako neska delikatu eta politenak.\nErrekoleta, topatuko dituzun neska ederrenak dituen beste auzo bat.\nMasajistak, helduek eta gazteek herriko plazerrik onena eskaintzen dute.\nMikrozentroa, Buenos Aireseko kategoria gehiagoko konpainiako emakumeak.\nMadero Portua, Ezin duzu edertasun eta altuera handiko emakumerik eskatu.


Tolosako katedrala - Wikipedia, entziklopedia askea.\nTolosako San Eztebe katedrala (frantsesez Cathédrale Saint-Étienne de Toulouse) Frantziako Midi-Pyrénées eskualdeko Garona Garaia departamentuan dagoen Tolosa hiriburuko katedral gotiko bat da. Okzitania herrialdean kokatzen da. Bere arkitektura berezia da, garai ezberdinetako elementuez osaturik baitago.\n43° 36′ 00″ N, 1° 27′ 01″ E / 43.5999°N,1.4504°E / 43.5999; 1.4504Koordenatuak: 43° 36′ 00″ N, 1° 27′ 01″ E / 43.5999°N,1.4504°E / 43.5999; 1.4504\nMeridional Gothic (en)\nBere berri gutxienez 1071. urtetik bada, urte honetan Isarn artzapezpikuak eraikin honen hondakinak berreraikitzea agindu baitzuen. Dena den, eraikitze lanak XIII. mendean hasi eta XVI. menderarte luzatu ziren.\nPietatea - Gervais Gervais Drouet 1648\nTolosako katedralaren webgunea (Frantsesez)\nAzken aldaketa 30 azaroa 2019(e)an, 14:20(e)tan


Iurretako Udala - XVI.Literatur lehiaketako sari banaketa\nXVI.Literatur lehiaketako sari banaketa\nMaiatzak 24ean, Iurretako XVI.Literatur lehiaketako sari banaketa burutu da Ibarretxe Kultur etxeko Areto Nagusian.\nAurtengo XVI. edizioan parte hartzaile ugari egon dira, guztira 388 hain juxtu. Haurren sailetan 170 ikaslek hartu dute parte, gazteen sailetan 206 nerabek eta helduetan berriz 10 partehartzaile izan ditugu.\nEdizio honetan ere, Iraia Okina ilustratzailearen elkarlana nabarmendu beharra dago, izan ere sortutako material guztia (oinarriak, liburuxka eta kartelak) berak egindako irudiez osotu baititugu.\nUdalak, 3.715€ banatu ditu sarituen artean. Txikienentzat liburu sortak banatu dira, gazte eta helduen artean liburu bonoak izan dira sariak. Haur eta gaztetxoen kategorietan partehartzaile guztieei Iurretako Udalak esker oneko opari bat banatu die, beraien ahalegina saritzeko asmoarekin.\n16 urte hauen saritutako lanak 16 liburuxkatan argitaratu dira, sormena eta literatura herritar guztion esku jarriaz. Libururuxka honen aleak Herri Bibliotekan eskuratu daitezke dohanik.\nAurrerantzean ere, Iurretako Herri Bibliotekak irakurzaletasuna eta sormena uztartzen dituen proiektu desberdinetan jarraituko du lanean.